З Балтыкі да Чорнага мора Ці паплывуць водным шляхам праз Брэст грузы? | Брестский Курьер\nПраект Польшчы, Беларусі і Украіны Е-40 наблізіўся да вырашальнага этапу. У снежні стане вядома, ці пераадольныя выклікі на шляху аднаўлення гістарычнага гандлёвага шляху. Яны найперш экалагічнага кшталту.\nЕ-40 – што гэта і адкуль?\nВодны шлях здаўна быў не самым хуткім, але самым танным і бяспечным. Дзякуючы гандлёвым зносінам уздоўж Мухаўца і Буга, а потым усё больш па гэтых рэках паўстала старадаўняе Берасьце. Аднаўленне гэтага шляху разглядалася ў праграме супрацы трох краін-суседак 2007–2013 гадоў і канчаткова акрэслілася як Праект Е-40 у снежні 2013-га года. А ў канцы кастрычніка 2015-га беларускія журналісты рознага калібру і спецыфікацыі, з лёгкай рукі мінскай грамадскай арганізацыі “Экапартнёрства”, накіраваліся ў экалагічны прэс-тур, адной з найважнейшых мэтаў якога было як мага больш даведацца пра ўсе плюсы і мінусы гэтага аднаўлення. У складзе гэтага дэсанту быў і карэспандэнт “БК”.\nСпаміж усяго іншага, нам паказалі і расказалі таксама і аб праекце Е-40 у яго цяперашнім стане. Праект маштабны. Даўжыня верагоднага воднага шляху складае — ад Гданьска да Херсона — 2215 кіламетраў. Яна можа памяняцца ў залежнасці ад таго, якім чынам пераадолеюць несуднаходную перамычку паміж Віслай і пачаткам Днепра-Бугскага воднага шляху ў Брэсце. Акрамя таго, польскаму боку належыць рэканструяваць гідратэхнічныя збудаванні на Вісле, якія не адпавядаюць фармату сучасных рачных суднаў і непрыдатныя да рэгулявання ўзроўню вады ў рацэ.\n— Краіны-удзельніцы зацікаўленыя ў ажыўленні таварнай плыні з поўначы на поўдзень, — сказаў у Міжнародным адукацыйным цэнтры імя Ёганэса Раў у Мінску, дзе пачынаўся прэс-тур, Канстанцін Цітоў, старшы навуковы супрацоўнік Цэнтральнага навукова-даследчага Інстытута комплекснага выкарыстання водных рэсурсаў (ЦНаДІКоВВР). — Але важкімі з’яўляюцца рызыкі, асабліва экалагічныя. Так, польскі бок адмовіўся ўводзіць у праект тэхнічную рэканструкцыю гістарычнага гандлёвага шляху на абсягу, які ўлучае Заходні Буг.\nПрычына — запаведны статус гэтых тэрыторый (запаведнік называецца Natura 2000), акрамя таго таксама патрабуе дакладнага пралічвання водны баланс Прыпяці на беларускім Палессі.\nВыдаткаёмкі этап абмераў і вылічэнняў запланаванага воднага шляху амаль цалкам прафінансаваў Еўрапейскі саюз. Андрэй Рэкеш, сакратар камісіі па пытаннях развіцця воднатранспартнага злучэння Е-40 на ўчастку Днепр-Вісла, прадаставіў такую статыстыку: агульная сума фінансавання праекта склала больш за 912 тысяч еўра, а ўнёсак ЕС больш за 820 тысяч еўра. Выгода ад Е-40 для краін ЕС таксама відавочная — існы водны шлях ад Балтыкі да Чорнага мора праз Дунай на тысячу кіламетраў даўжэй.\nЖурналістам праект паказвалі на нядаўна адноўленым шлюзе Днепра-Бугскага воднага шляху ў Кобрыне. Са словаў начальніка Кобрынскага гідравузла Андрэя Булыгі, аб’ект стварылі наўзамен двух ранейшых, якія былі непадалёку адзін ад аднаго. Цяпер тут прапускаюць 20 суднаў у месяц. Гэта каля 60 тысяч тон грузаў, а маглі б гэтую колькасць прапускаць за тры дні. Натуральна, гэта дало б ладны прыбытак у заробках і новыя рабочыя месцы.\nНа прэс-канферэнцыі у актавай зале Андрэй Рэкеш падмацаваў сказанае калегам: “Мяркуецца, што па водным шляху Е-40 маглі б штогод перавозіць да 4 мільёнаў тон грузаў. Рэзоны для водных перавозак вялікія. Найперш, гэта эканомія ў транспартнай лагістыцы. Адной баржай-пляцоўкай можна перавезці столькі сама, колькі 18 вагонамі і 45 дваццацітоннымі грузавымі аўтамабілямі. Водныя перавозкі ў паўтара разы больш танныя. Паменшыцца таксама прэс на прыроду. Перавозкі рачным транспартам даюць ў паўтара разы меншую эмісію вуглякіслага газу, чым ад чыгуначнага транспарту, і ў пяць разоў меншую, чым ад аўтаперавозак”.\nПаклапаціўся сакратар камісіі і пра так неабходныя журналістам сенсацыі: “Хутка паплывем круізам у Кіеў: у Пінску дарабляюць круізны цеплаход. Пасля Новага года, мабыць”. Другая сенсацыя была ўспрынятая ўдзельнікамі экалагічнага як-ніяк тура больш холадна. “Тамсама, у Пінску, робяць два нафтаналіўныя судны, — сказаў Андрэй Рэкеш. — Перарабляюць баржы. Будзе выгадна”.\n“Дык гэта ж — танкеры, — халодным тонам вымавіў эксперт з Украіны Алег Лістапад. — Што будзе, калі паўторыцца тое, што бывала не раз, і пасудзіна працячэ? У свец,е бывала, і не пад такія гарантыі здаралася і запэўніванні. Між тым, дзве траціны Кіева п’е ваду з Дняпра”.\nНе толькі гэтыя перасцярогі выказаў дасведчаны “зялёны” журналіст. Найбольш напіраў спадар Алег на донныя глеі, забруджаныя ападкамі пасля аварыі на Чарнобыльскай АЭС: “На сушы пры такіх маштабах земляных работах адкрыюцца чарнобыльскія слаі грунту на берагах. Можам атрымаць экалагічную бомбу. Ці вядуцца разлікі?”.\nДзяржаўныя прадстаўнікі беларускага боку — Канстанцін Цітоў і Андрэй Рэкеш — змаглі адно толькі выказаць спадзяванне: калі гэты фактар не будзе ўлічаны ў папярэдніх разліках, то на другой, больш грунтоўнай стадыі праектавання, пры ўмове што праект будзе працягвацца, экалагічныя рызыкі і пытанні страхавання на выпадак катастрофы абавязкова ўвойдуць у праект.\nЦалкам падтрымалі абодва беларусы ўкраінца ў пытанні праходнасці рэчышча для суднаў. “Так, фарватар трэба чысціць, гэта абавязкова, — сказаў спадар Рэкеш. — У нас быў выпадак дастаўкі негабарытнага груза пасля Мазыра , дык давялося пускаць паперадзе буксіра і баржы земснарад. Месяц ішлі, замест дня, калі б была рэгуляваная шлюзамі зона”.\nЗаўважу, што “зялёная” асцярожнасць мяжуе з “зялёным” фундаменталізмам. Сказаў жа эксперт з Украіны, што яны ўжо “тарпедавалі” падобны праект воднага шляху “з варагаў у грэкі” праз Заходнюю Дзвіну. І кошт яго немалы назваў — 6 мільярдаў еўра. Важкай падставай для атакі было тое, што грошы збірала невялікае, нікому не вядомае прыватнае прадпрыемства.\nКалі казаць глабальна, ці варта рабіць падножку тэхнічнаму прагрэсу? Такія сітуацыі цяпер здараюцца зноў і зноў. Варта ўзважваць: а ці нельга пакарыстацца яго дасягненнямі, каб павярнуць справу на карысць прыродзе? Як гэта мае месца з праектам “DESERTEC” — энергія здабываецца ў пустэльных рэсурсаёмкіх месцах і або пераносіцца ў абжытыя, або можа быць выкарыстаная на дагляд і прывядзенне ў прыдатны для чалавека стан месцаў, дзе яна генерыруецца. Прыкладам, у багатай сонцам Сахары частку энергіі можна накіраваць на развіццё аазісаў.\nУ Кобрыне быў паказаны больш блізкі нам прыклад. 11 шлюзаў Днепра-Бугскага воднага шляху ад Брэста да Мазыра стварылі сітуацыю адрэгуляванасці ўзроўню вады, так што сёлетняе паўсюднае малаводдзе ніжэй канцавога запорнага шлюза, які насупраць Брэсцкай ЦЭЦ, амаль зусім не адчувалася.\nНепасрэдна для жыхароў Брэста праект Е-40 можа прынесці цэлы стос навацый як прыемных, так і …неадназначных. Прыкладам, паколькі польскі бок высілкамі польскіх эколагаў “забаніў” натуральны шлях з Віслы па Бугу, то разглядаюцца тры “сцэнары”, як модна выразіліся беларускія прадстаўнікі дзяржаўных структур праекта Е-40. Пры адным з іх, найбольш верагодным, вакол польскай часткі Белавежскай пушчы да Тэрэспаля будзе прарыты канал даўжынёй ад 180 да 224 кіламетраў (што лепш, палякі вырашаць самі). Далей ён павінен улучыць у Мухавец. Як? Мабыць, з паўднёвага боку Брэсцкай крэпасці, быў адказ. А там, мы ведаем, азёры Соі, вёска Гершоны. А калі канал пойдзе ў абыход усяго Брэста, што вельмі можна сабе падумаць, то думаем не пра гершонскія капанкі, а пра возера перад Бернадамі ды лецішчы, якія так шчытна атачылі Брэст. Відавочна, што вельмі памяняецца не толькі краявід на злучэнні польскай часткі шляху Е-40 і Мухаўца. Новая вада можа закрануць інтарэсы і нават лёсы людзей, і няхай бы толькі па-добраму.\nЗасталося дачакацца “разборкі палётаў” па Е-40 за два гады. Трэцяя сесія прадстаўнікоў кансорцыума і выніковая канферэнцыя прызначаны на 15-16 снежня гэтага года ў Любліне. Што да экалагічнага прэс-тура, то тэма Е-40 была толькі складнікам у абмеркаванні рэгіянальнага і глабальнага воднага балансу, зменаў клімату. Прысутнасць аўтарытэтных міжнародных экспертаў рабіла дыскусію прадметнай, аб’ёмнай, доказнай і глыбокай. Таму трэба вынесці падзяку не толькі згаданаму ўжо “Экапартнёрству”, але і іншым партнёрам, замежным данатарам, якія падтрымалі прэс-тур. Назаву тут Міністэрства аховы прыроды і навакольнага асяроддзя Рэспублікі Беларусь, шведскі фонд SIDA, швейцарскую экалагічную сетку ZOI Environment, ААНаўскую праграму аховы асяроддзя UNEP і міжнародную арганізацыю бяспекі ENVSEC (Environmental and Security Initiative).\nПрыдатнай пляцоўкай, але і прадметам абмеркавання для ўдзельнікаў экалагічнага прэс-тура стала Белавежская пушча. Што ёсць праўдзівым сімвалам беларусаў? Зубр? А можа, буразубка малая, вагой у 3 грамы? Ці правільна называць пушчу запаведнікам, калі яна на тры чвэрці зведала ўздзеянне меліярацыі? І адкуль там страўсы? Пра гэта і іншае ў адным з наступных нумароў.\nСледующая статья Арест на алкоголь всё чаще применяют налоговые органы\nПредыдущая статья Простое слово «доброта» Проблемы и решения


Пліска жоўтагаловая Дзікая прырода побач Пліска жоўтагаловая Дзікая прырода побач\nЛацінская назва: Motacilla citreola\nАнгельская назва: Citrine wagtail\nРуская назва: Трясогузка желтоголовая\nПадвiды: M. c. citreola— Пн Расii(ад Кольскага п-ва на У да Таймыра; M. c. werae— ад Польшчы шырокiм поясам да Маньчжурыi; M. c. weigoldi— Тыбет, Кiтай; M. c. calcarata— цэнтр. Азiя.\nБiятоп: на Пн ў тундры вербнiкiпа берагах iастравах вялiкiх рэк iiх дэльт, берагiазёр сярод нiзiнных балот, у падмоклых частках горнай тундры iў зарасніках вярбы на горных лугах, на Пд каля паўн. мяжы ляснога пояса iў гарах часта ў вiльготных мясцiнах: забалочаныя лугiпаблiзу балот, а таксама асаковыя зараснікі з групамiкустоў, рачныя далiны з тарфянiкамi. На Памiры даходзiць да 4500 м, на Алтаi- 1500 м, у Манголii- да 2000 м в.у.м. У паслягнездавы перыяд — забалочаныя берагiвадаёмаў (у адрозненне ад M. c. flavaне сустракаецца на ворных землях), балоты, тарфянiкi, рысавыя палi, далiны рэк, каналы, сажалкi. Заўсёды паблiзу вады.\nГняздо: асобнае або ў дыфузнай калонii; пад густым навесам травянiстай раслiннасцiў ямцы або пад каменнем у нары. Аснова часта вiльготная. Знешняя частка з сухой травянiстай раслiннасцi, моху, лiсця iсцёблаў; высцiлка з дробнага лiсця, шэрсцiiкасмыкоў воўны. D= 11-13 см, d= 5,5-8 см, Н = 5-8 см, h= 3-4 см.\nЯйкi: 4-6 (3-7), авальныя, матавыя, светла-шэрыя, пясчана-шэрыя з густымiдробнымiсветла-карычневымiразмытымiплямкамi(часам адсутнiчаюць). Памеры: 19,5 х 14,5 мм (16,9-21,0 х 13,0-15,5 мм).\nАрэал: разарваны. Фiнляндыя, Эстонiя, Латвiя, Польшча i на У да вярхоўяў р. Амур, на Пд да Афганiстана i Гiмалаяў. Iзаляваныя папуляцыi ў Турцыi i ад Кольскага п-ва на У да Таймыра, на Пд — межы тайгi.\nПералёты: паўднёвыя папуляцыi аселыя, паўночныя — пералётныя (III) IV-V, VIII-IX. Залятае ў зах. Еўропу (у Фiнляндыю, Польшчу, Германію, Аўстрыю, Шатландыю). Пашырае свой арэал на З (Украiна, Чэхiя, Беларусь, Фiнляндыя, Латвiя, Эстонiя, Лiтва, Польшча, Германiя).\nМесца зiмовак: часткова ў межах гнездавога арэала, а таксама ў паўн. Iндыi i Бiрме.\nБеларусь: рэдкі на гнездаванні пералётны і транзітна мігрыруючы від. Упершыню выяўлена ў 1982 г., пасля чаго да сярэдзіны 1990-х гадоў распаўсюдзілася па ўсёй тэрыторыі краіны.\nВерх цела ад папялiстага да амаль чорнага. Уся галава i нiз цела жоўтыя. У самкi i маладых колеры не такiя кантрастныя, верх галавы алiўкавы. У Еўропе 2 падвiды, якiя адрознiваюцца ў гнездавы час: 1) M. c. citreola — у самца верх цёмны, нават чорны, галава жоўтая, на крыле двайная белая палоска. Самка зверху папялiста-карычневая, верх галавы шэра-зялёны (алiўкавы) з даволi выразным брывом. 2) M. c. verae — у самца i самкi верх цела заўсёды папялiсты, маладыя белаватыя, а не жоўтыя. У негнездавы перыяд цяжка адрознiваюцца ў палявых умовах, а таксама ад горнай і жоўтай плісак. Голас: спеў — кароткае шчабятанне «цiп-цiп, цiлiп», позыў даволi гучны — «псiп, цiр, поiп». Даўжыня цела 17-19 см, размах крылаў 24-27 см.


У гэтым сезоне вуліца Карла Маркса больш не будзе пешаходнай - Новости - Туризм и Отдых\nУ сталіцы Беларусі еўрапейскія традыцыі доўгі час былі перарваныя. Таму мінчукі вырашылі аднаўляць іх пакрысе.\nУ маі 2012 года ў Мінску была ўпершыню адкрыта пешаходная зона. Яна займала частку вуліцы Карла Маркса ад вуліцы Валадарскага да вуліцы Камсамольскай, піша «Наша Ніва».\nЗ мая да верасня на пешаходнай зоне (праўда, толькі на выхадных) выступалі музыканты, танцоры, акрабаты і фокуснікі. Для сталічных жыхароў вуліца Карла Маркса летась і пазалетась стала часткай Еўропы.\nАле сёлета ўлада вырашыла адмовіцца ад арганізацыі пешаходнай зоны.\nПра гэта агенцтву «Мінск-Навіны» паведаміла Віталіна Рудзікава, першы намеснік начальніка галоўнага ўпраўлення ідэалагічнай працы, культуры і па справах моладзі Мінгарвыканкама.\nМожна меркаваць, што на такое рашэнне паўплывалі дзве акалічнасці. Па-першае, скаргі жыхароў вуліцы Карла Маркса, якім неаднаразова перашкаджаў шум ад выступленняў. Па-другое, Чэмпіянат свету па хакеі.


Ад Суражскай да Гагарына. Каля чатырох кіламетраў доўжыцца...\nСуббота, 14.12.2019 14:01 | Рубрика: Год малой родины\nПа сваёй працягласці вуліца саступае ў горадзе толькі Ленінградскай, Максіма Горкага і Маскоўскаму праспекту. Яна адносна маладая для нашага старажытнага горада. Пачала фарміравацца ў другой палове ХІХ стагоддзя пераважна з аднапавярховых драўляных дамоў. Пачыналася ад Коннай плошчы (цяперашняя Смаленская). Першапачатковая назва — Суражская — паказвала кожнаму накірунак да гэтага населенага пункта. Потым найменне змянілі на «Суражская шаша», а з 1961 года яна стала вулiцай Гагарына. Кажуць, што калі ў нейкага чыноўніка спыталі, якую сувязь мае першы касманаўт з нашым горадам, дзе ні разу не быў, той дасціпна адказаў: «Затое ён тут пралятаў».\nЖарты жартамі, але не ўсё так адназначна. Вядомы цікавы факт. Юрый Гагарын захапляўся подзвігам нашага земляка-героя Аляксандра Гараўца, які ў адным паветраным баі збіў дзевяць варожых самалётаў, і нават марыў з’ездзіць на яго малую радзіму ў вёску Машканы Сенненскага раёна. Гэта здзейсніць не ўдалося, але бацька беларускага лётчыка Канстанцін Іванавіч пасябраваў з бацькамі першага касманаўта Аляксеем Іванавічам і Ганнай Цімафееўнай, якія нават прыязджалі да яго ў госці ў Віцебск. Нейкая містыка, але сёння вуліца Гагарына з’яўляецца практычна працягам вуліцы Гараўца праз Смаленскую плошчу.\nСучасная вуліца Гагарына — гэта прамысловыя прадпрыемствы, жылыя дамы, магазіны і іншыя аб’екты. Напрыканцы яна пераходзіць у рэспубліканскую аўтадарогу Р‑112 Віцебск — Сураж — мяжа Расійскай Федэрацыі.\nІ пашыюць, і пабудуюць\nНа вуліцы размясціліся вытворчасці шэрагу знакавых прамысловых прадпрыемстваў. Шмат хто з гараджан працаваў і працуе на прыборабудаўнічым заводзе. (На яго тэрыторыі ёсць памятныя знакі былым работнікам — Героям Савецкага Саюза Уладзіміру Свідзінскаму і Рыгору Гарфункіну, якія вызначыліся ў баях за Украіну.) Першапачаткова гэта былі ігольныя майстэрні, вывезеныя ў Першую сусветную вайну з Рыгі. Пасля рэвалюцыі — завод, на якім у 1923 годзе працавалі ўжо 400 чалавек. У час вайны эвакуіраваны ў Тамбоўскую вобласць. Пасля вызвалення адноўлены, выпускаў ужо не толькі іголкі, але і керагазы, гарэлкі, іншую прадукцыю. З 1959 года гэта быў ужо завод гадзіннікавых дэталей. Нарэшце, у 1987 годзе прадпрыемства атрымала цяперашнюю назву.\nДалёка за межамі нашай краіны вядомая швейная прадукцыя ААТ «Сцяг індустрыялізацыі». Пабудавана прадпрыемства было напрыканцы 1920-х гадоў. Неўзабаве яно стала найбуйнейшым у рэспубліцы ў швейнай прамысловасці. У 1930-я тут пасля заканчэння мясцовага механіка-будаўнічага тэхнікума працаваў інжынерам па тэхніцы бяспекі вядомы кампазітар Марк Фрадкін. У час вайны абсталяванне і супрацоўнікаў эвакуіравалі ў Саратаў, а акупанты выкарыстоўвалі памяшканні для майстэрняў па рамонце аўтамабіляў і матацыклаў. Пасля вызвалення вытворчасць аднавілі, але на даваенныя аб’ёмы ўдалося выйсці толькі ў 1956 годзе. На тэрыторыі ў 1967-м усталявана стэла памяці ў гонар працаўнікоў, якія загінулі ў вайну. У 1980 годзе прадпрыемства ўзнагароджана ордэнам Працоўнага Чырвонага Сцяга.\nЯшчэ з ХІХ стагоддзя ў раёне вуліцы было некалькі прыватных цагляных заводаў. І пасля рэвалюцыі тут таксама быў такі ж завод. На ім працаваў, між іншым, Герой Савецкага Саюза Цімафей Рамашкін. Удзельнік савецка-фінскай вайны і абароны Ленінграда, ён здзейсніў свой жыццёвы подзвіг у мірны час. Пасля вайны ўраджэнец вёскі Марчанкі Гарадоцкага раёна працаваў бортправадніком у грамадзянскай авіяцыі. Трагедыя здарылася ў 1954 годзе падчас пасажырскага рэйса Талін — Ленінград. Самалёт паспрабавалі захапіць узброеныя мужчына і жанчына. Цімафей Цярэнцьевіч абясшкодзіў кабету, але яе напарнік смяротна параніў нашага земляка. Паветраная машына вярнулася ў сталіцу Эстоніі, але мясцовым хірургам не ўдалося выратаваць героя. Пасмяротна ён быў ушанаваны найвышэйшай узнагародай краіны.\nЗараз ААТ «Кераміка» аб’ядноўвае шэраг вытворчасцяў, што выпускаюць не толькі цэглу, але i керамзітавы гравій, дрэнажныя трубы, іншую прадукцыю.\nУсе прафесіі патрэбны\nНа вуліцы Гагарына два дзіцячыя садкі (№№ 21 і 83) і дзве школы (№№ 5 і 30). СШ № 5 мае багатую гісторыю. Яе папярэдніцай стала рабочая школа-сямігодка імя Я. Коласа, што адкрылася яшчэ ў 1920-я гады. Школа асабліва славіцца сваімі выпускнікамі-спартсменамі. Сярод іх вылучаецца постаць Ігара Каныгіна, размова пра якога пойдзе далей. СШ № 30 можа ганарыцца сваім вучнем Ягорам Сілічам. Ён сёлета стаў наймацнейшым у свеце шахматыстам сярод школьнікаў да 13 гадоў.\nЗусім побач, ля стромкага берага Віцьбы, размясціліся дзве ўстановы прафесійнай адукацыі. Гэта філіял БДТУ «Віцебскі дзяржаўны тэхналагічны каледж» і Віцебскі дзяржаўны прафесійна-тэхнічны каледж лёгкай прамысловасці. Абедзве ўстановы былі створаны ў 1983 годзе. Тэхналагічны быў першапачаткова ДПТВ‑163, скіраваны на падрыхтоўку спецыялістаў для вытворчых аб’яднанняў «Даламіт» і «Кераміка». Зараз ён прапануе набыць шэраг спецыяльнасцяў ад аператара ЭВМ да станочніка дрэваапрацоўчых станкоў.\nКаледж (тады таксама вучылішча) лёгкай прамысловасці спачатку рыхтаваў прафесійных абутнікаў. Нядаўна да іх дадаліся і спецыялісты для футравага камбіната.\nЧалавекам, якім ганарыцца вуліца Гагарына, з’яўляецца заслужаны майстар спорту па грэка-рымскай барацьбе Ігар Каныгін. Тут прайшло дзяцінства і юнацтва срэбнага прызёра Алімпіяды‑1980, шматразовага чэмпіёна свету і Еўропы.\nСёння Ігар Уладзіміравіч узначальвае Віцебскі абласны цэнтр алімпійскага рэзерву па адзінаборствах, які знаходзіцца тут жа, у Журжаве. У якасці адміністратара заслужанаму спартсмену даводзiлася займацца работамі па пераўтварэнні недабудаванага кінатэатра вайсковай часці ў сучасны спартыўны аб’ект. Сёння ў ім чатыры залы: таэквандо, грэка-рымскай барацьбы, дзюдо і агульнафізічнай падрыхтоўкі (трэнажорны).\nЭлектрычны «жалезны конь»\nВажным відам грамадскага транспарту разам з аўтобусамі і маршрутнымі таксі з’яўляецца трамвай. Ён быў пушчаны ў 1933 годзе і злучыў цэнтр горада з цагляным заводам. У 1937 годзе па лініі сталі курсіраваць электравозы з грузавымі платформамі. На іх цэглу дастаўлялі да чыгункі і потым — на будоўлі Магілёва. Ігар Каныгін прыгадвае, як тут была яшчэ аднакалейка. Для трамваяў, што рухаліся ў розных накірунках, былі створаны спецыяльныя раз’езды ля прыпынкаў.\nЛечаць душу і цела\nАдной з адметнасцяў вуліцы Гагарына з нядаўняга часу з’яўляецца рэлігійна-духоўны цэнтр каталіцкай парафіі святога Антонія Падуанскага. Ён быў перароблены з безгаспадарнага будынка былога Дома культуры глухіх, які знаходзіўся ў занядбаным стане. Больш за дзесяць гадоў яго ўзвядзеннем займаўся пробашч Алег Буткевіч, цяперашні біскуп Віцебскай дыяцэзіі.\nЗ самага пачатку цэнтр мае выразную сацыяльную накіраванасць. Сюды звяртаюцца за дапамогай тыя, хто жыве ў нястачы, знайшло прытулак таварыства «Адраджэнне» ананімных алкаголікаў. Зараз тут збіраюцца асобы, якiя хочуць пазбавiцца ад наркатычнай залежнасці.\nАд турмы і ад сумы…\nТак склалася, што для многіх гараджан вуліца асацыіруецца з выпраўленчымі ўстановамі. Адзін з аб’ектаў, які з дарэвалюцыйных часоў застаўся пры сваіх ранейшых функцыях, — следчы ізалятар. Турэмны замак за Смаленскай заставай яшчэ з ХІХ стагоддзя стаяў акурат на гэтым месцы. Пад патранажам Міністэрства ўнутраных спраў знаходзяцца і дзве ўстановы для нашых грамадзян, хворых на алкагалізм: лячэбна-працоўныя прафілакторыі для мужчын і жанчын.\nПа плане рэканструкцыі\nУсіх устаноў вуліцы Гагарына не пералічыць. Гэта ўпраўленне камітэта судовых экспертыз, паліклініка № 5 (былая ААТ «Кераміка»), бібліятэка імя У. Маякоўскага, гандлёвыя кропкі розных сетак… Ды і новыя прыгожыя чырвоныя дамы пад №№ 5 і 7, што нагадваюць нейкія замкі, таксама дадаюць каларыту.\nАпошнім часам вуліца Гагарына мяняецца ў лепшы бок. Яе жыхары спадзяюцца, што будзе завершана рэалізацыя праекта па яе рэканструкцыі. Прынамсі, гарадская ўлада запэўніла грамадзян, што за добраўпарадкаванне возьмуцца пасля пабудовы Полацкага пуцеправода і дарогі ў Білева. Па плане вуліца будзе мець па тры паласы ў кожным накірунку. Хочацца верыць, што з’явяцца тут і вельмі запатрабаваныя зараз веладарожкі, таму што здаровы лад жыцця — гэта брэнд сучаснай моладзі.


Доктар Эсперанта - Газета Беларускі Час. Новости профсоюзов Беларуси\nГлавная страница / Новости / Асоба / Доктар Эсперанта\n25 декабря / Асоба\nЛюдвіга Заменгофа можна назваць адным з галоўных рамантыкаў XIX – пачатку XX стагоддзя: ён марыў стварыць мову, зразумелую прадстаўнікам любой нацыянальнасці, і здзейсніў сваю мару. Эсперанта – менавіта яго тварэнне. Над мовай Заменгоф працаваў і ў Гродне.\n– Людвіг Заменгоф нарадзіўся ў снежні 1859 года ў Беластоку Віленскай губерні. У той перыяд горад быў сапраўдным «плавільным катлом»: для звароту ў адміністрацыю трэба было ведаць рускую мову, каб кантактаваць з ксяндзом – польскую, прадаўцы ў крамах размаўлялі толькі на ідзіш, – распавядае дацэнт кафедры турызму і культурнай спадчыны ГДУ імя Янкі Купалы Віталій Карнялюк. – Заменгоф не пакінуў ніякіх рэфлексій наконт таго, што натхніла яго на стварэнне штучнай мовы, але відавочна роля шматнацыянальнага асяроддзя, у якім ён выхоўваўся.\nПра новую мову Людвіг пачаў думаць яшчэ ў падлеткавым узросце. На жаль, гэта моцна замінала вучобе, і яго выключылі з Беластоцкага рэальнага вучылішча. Бацька, Марк Заменгоф, патрабаваў, каб сын паступіў на дзяржаўную службу, але той хацеў прадоўжыць навучанне. Калі сям’я пераехала ў Варшаву, юнак паступіў у чацвёрты клас мужчынскай гімназіі. Ён пачаў старанна вывучаць замежныя мовы і заўважыў, што некаторыя словы ў іх вельмі падобныя адно на адно. У 1878 годзе Заменгоф прадставіў сябрам свой праект Lingwe Uniwersala. Некаторыя з іх знайшлі яго цікавым, iншыя – недарэчным.\nПасля заканчэння гімназіі Людвіг планаваў працягваць працаваць над мовай, аднак яго бацька настойваў на атрыманні прафесіі ўрача ці адваката. І Заменгоф-малодшы стаў студэнтам медыцынскага факультэта Маскоўскага ўніверсітэта, аднак ад сваёй мары не адмовіўся. Калі Марк Заменгоф даведаўся пра гэта, то так раззлаваўся на сына, што спаліў першы варыянт яго падручніка. Але ж Людвіг аднавіў запісы і нават дапоўніў іх.\nЗавяршыў стварэнне новай мовы Заменгоф у невялікім мястэчку за 160 кіламетраў ад Беластока, куды паехаў працаваць, атрымаўшы дыплом лекара-акуліста. Вярнуўшыся ў Варшаву праз пэўны час, ён задумаўся аб выданні падручніка, аднак гэта вымагала вялікіх грошай. Неабходныя сродкі Заменгоф атрымаў ад бацькі сваёй нявесты Клары і знайшоў выдаўца.\nПадручнік за подпісам «Д-ръ Эсперанто» пабачыў свет у ліпені 1887 года. Яго галоўную частку займаў слоўнік, аснову якога складала агульная для многіх еўрапейскіх моў лексіка, а большасць слоў, якія стварыў сам Заменгоф, былі зразумелыя без перакладу. Эсперанта даволі просты для вывучэння: граматыку і словаўтварэнне вызначаюць 50 правіл.\n– Заменгофа хвалявала рэакцыя грамадства на эсперанта, і гэта быў выбух! Падручнік пераклалі на нямецкую, французскую, польскую, англійскую і іншыя мовы. Нават бацька пачаў больш лаяльна ставіцца да захаплення сына і памірыўся з ім, – дадае Віталій Карнялюк. – Людвіг заняўся перакладам на эсперанта вядомых мастацкіх твораў і напісаннем уласных, прымаў удзел у выданні часопіса «Эсперантыст», першы нумар якога выйшаў у 1889 годзе. Часопіс чыталі ва ўсім свеце.\nВялікая канкурэнцыя сярод лекараў, а таксама захапленне, якое аднімала час, не спрыялі добраму матэрыяльнаму становішчу. Забяспечваць сям’ю станавілася складана. Заменгоф вырашыў заняцца прыватнай практыкай у невялікім горадзе. Працаваў у Херсоне, а ў 1893 годзе разам з жонкай і дзецьмі пераехаў у Гродна, дзе жыў па жнівень 1897 года. Аб гэтым сведчаць архіўныя звесткі, якія адшукаў гродзенскі гісторык медыцыны Фёдар Ігнатовіч.\nЗаменгоф арандаваў кватэру на вуліцы Паліцэйскай (сёння – Кірава. – Заўв. аўт.). Недахопу ў пацыентах не было, аднак сям’я жыла вельмі сціпла: у прыярытэце для Людвіга па-ранейшаму заставалася эсперанта. Сярод прыхільнікаў Заменгофа знайшліся тыя, хто меў свой погляд на штучную мову і сцвярджаў, што яна патрабуе рэфармавання. У адказ на гэта ў 1894 годзе Заменгоф змясціў у часопісе «Эсперантыст» анкету. І большасць апытаных пажадалі пакінуць мову ў існуючым стане.\n– У Гродне Заменгоф надрукаваў дзве кнігі аб эсперанта, працягваў выдаваць часопіс, займаўся перакладамі (пераклаў, напрыклад, «Гамлета»). Ён апублікаваў у «Эсперантысце» артыкул Льва Талстога «Вера і разважлівасць». За гэта часопіс забаранілі ўвозіць у Расію, дзе жыла пераважная колькасць падпісчыкаў. Аднак вядомы пісьменнік стаў на абарону Заменгофа, і дзякуючы яго аўтарытэту і дапамозе ўплывовых чыноўнікаў абмежаванні ўдалося зняць. І ўсё ж выданне давялося закрыць па прычыне даўгоў, – адзначае Віталій Карнялюк.\nСярод эсперантыстаў было шмат вядомых асоб, у тым ліку пісьменнік Янка Маўр.\nПры ўсёй сваёй занятасці Заменгоф знаходзіў час і для грамадскай дзейнасці. Ён, у прыватнасці, уваходзіў у склад таварыства ўрачоў Гродзенскай губерні. На адным з пасяджэнняў, напрыклад, звярнуў увагу калег на тое, что многія дзеці маюць праблемы са зрокам, і па даручэнні праўлення таварыства абследаваў вучняў гродзенскіх школ. Акрамя таго, Заменгоф быў прысяжным акруговага суда.\n– На жаль, сям’я па-ранейшаму мела праблемы з фінансамі, і Людвігу не раз даводзілася звяртацца па дапамогу да цесця. У верасні 1897 года ён з жонкай і дзецьмі вярнуўся ў Варшаву і пасяліўся ў бедным квартале, – дадае гісторык. – У 1980-е гады ў Гродне з’явіўся гурток эсперантыстаў. У пачатку 1990-х на доме, дзе жыў Заменгоф, была ўстаноўлена памятная таблічка. У 1996 годзе імя лінгвіста надалі адной з вуліц абласнога цэнтра.\nАлена КАЯЧ, фота аўтара і з адкрытых інтэрнэт-крыніц


Відэа: Навука пераканання | Martech Zone\nАўторак, снежань 4, 2012 Нядзелю, Кастрычнік 4, 2015 Douglas Karr\nАдна з апошніх папулярных інфаграфік, якую мы размясцілі, была 10 спосабаў пераўтварэння наведвальнікаў з псіхалогіяй. Разуменне таго, што рухае чалавекам да пакупкі, вельмі важна для маркетолага. Калі вы можаце даць неабходную інфармацыю, вы можаце паўплываць на рашэнне аб куплі.\nГэта відэа інфаграфікі ад аўтараў Так !: 50 навукова правераных спосабаў быць пераканаўчым дае ўяўленне пра тое, што падахвочвае нас да пакупкі. Універсальныя цэтлікі, апісаныя ў відэа, ёсць ўзаемнасць, дэфіцыт, ўлада, кансістэнцыя, сімпатыя і кансенсус.\nКлючавыя словы: ўладакансенсускансістэнцыяДоктар Роберт Сальдзінісімпатыяперакананнеўзаемнасцьдэфіцытнавука перакананняСтыў Марцін


Да 31 градуса на фоне моцных ліўняў | zviazda.by\nХатняя старонка » Грамадства » Да 31 градуса на фоне моцных ліўняў\nПрырода сёлета шчодрая на сінаптычныя сюрпрызы. Не выключэннем стала і анамальнае павышэнне тэмпературы ў апошняй дэкадзе жніўня. Праўда, вяртанне спякоты будзе суправаджацца дажджамі, месцамі даволі моцнымі. Па звестках спецыялістаў Рэспубліканскага цэнтра па гідраметэаралогіі, кантролі радыеактыўнага забруджвання і маніторынгу навакольнага асяроддзя Мінпрыроды, вобласць павышанага атмасфернага ціску, якая так парадавала нас у мінулыя выхадныя добрым надвор'ем, саступае месца франтальнаму падзелу з паўднёвага захаду Еўропы.\nА сёння ўдзень на большай частцы тэрыторыі краіны пройдуць кароткачасовыя дажджы і навальніцы. Максімальная тэмпература паветра чакаецца ад плюс 22 да 28 градусаў, па паўднёвым усходзе краіны — да 29—31 цяпла.\nУ сераду пад уплывам маларухомага, кантрастнага і актыўнага атмасфернага фронту будзе больш аблокаў. Уначы месцамі, а ўдзень у многіх рэгіёнах краіны пройдуць кароткачасовыя дажджы, дзе-нідзе з навальніцамі, па паўночным захадзе чакаюцца моцныя дажджы. Вецер прагназуецца ўмераны пераменных напрамкаў, пры навальніцах парывісты. Тэмпература паветра ўначы складзе ад плюс 12 да 19 градусаў, удзень — ад 18 градусаў цяпла па паўночным захадзе да 31 градуса па паўднёвым усходзе краіны.\nНа наступны дзень чакаецца рост атмасфернага ціску, які адцясніць франтальны падзел на ўсход за межы краіны. Таму ў чацвер чакаецца пераменная воблачнасць. Уначы месцамі, а ўдзень толькі па паўднёвым усходзе краіны пройдуць невялікія кароткачасовыя дажджы, магчымы навальніцы. Уначы і раніцай у нізінах магчымы туман. Тэмпература паветра ўначы стане камфортнай і складзе ад плюс 11 да 18 градусаў. Удзень будзе 18—24 цяпла, па крайнім паўднёвым усходзе Гомельскай вобласці — плюс 25—29 градусаў.\nПаводле папярэдніх прагнозаў айчынных сіноптыкаў, у пятніцу і выхадныя нас чакае цалкам добрае надвор'е, толькі ў ранішнія гадзіны будзе даволі свежа. Тэмпература паветра ўначы складзе 8—14 цяпла, а месцамі будзе нават апускацца да плюс 5—7 градусаў. А ўдзень сонца прыгрэе, зноў будзе да 20—26 цяпла. Бязветрана, спакойна і галоўнае — без ападкаў.\nЗагаловак у газеце: Апошняя хваля добрага цяпла


ДАІ і сацыяльныя сеткі абвяргаюць адзін аднаго\nhttps://spring96.org/be/news/46951 2011 2011-10-30T10:52:00+0300 2011-10-30T10:52:00+0300 1970-01-01T03:00:00+0300 be https://spring96.org/files/images/sources/daishnik.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nНе цішэюць спрэчкі адносна гібелі ў аўтааварыі вядомага аршанскага музыкі Сяргея Голікава. У пачатку кастрычніка 32-гадовы Сяргей патрапіў пад колы аўтамабіля на пешаходным пераходзе па праспекце Фрунзэ ў Віцебску. Ад атрыманых траўмаў ён праз тыдзень памёр у бальніцы.\nШматлікія сябры загінулага музыкі размясцілі ў сацыяльных сетках, а таксама на Інтэрнэт - парталах Віцебска і Оршы аб'явы з просьбай адгукнуцца сведак той аварыі, каб больш поўна разабрацца з карцінай таго, што адбылося. Гэтыя аб'явы не засталіся незаўважанымі для прэс-службы ДАІ Віцебскага УУС, якая на днях зрабіла заяву па гэтым факце. ДАІ гнеўна крытыкуе аўтараў Інтэрнэт-публікацый:\n“Асобныя выданні, публікавалі неправераныя факты, пра тое, што кіроўца з месца здарэння ўцёк і да гэтага часу не знойдзены. Пісалі і тое, што міліцыя бяздзейнічае і не займаецца пошукам аўтамашыны і вадзіцеля, які здзейсніў ДТЗ.\nВарта адзначыць, што дзівіць этычная беспрынцыповасць і скажэнне фактаў некаторых журналістаў, якія, пачытаўшы абмеркавання на форумах у сацыяльных сетках, пішуць падобныя артыкулы. Пры гэтым дазваляюць сабе рабіць нейкія высновы і пішуць каментары, не ўстаючы з-за кампутара і не правёўшы элементарнага ўдакладнення фактаў. Тым самым, скажаючы рэальную карціну таго, што адбылося, з дакладнасцю да наадварот, відавочна з мэтай падняць свой рэйтынг.\nРазам з тым, на момант аварыі кіроўца, які здзейсніў наезд на пешахода, дзейнічаў у адпаведнасці з Правіламі дарожнага руху - пазначыў месца аварыі, была выкліканая хуткая дапамога, міліцыя.\nСупрацоўнікі ДАІ, якія прыбылі на месца здарэння, правялі агляд, падчас якога было зафіксавана месца наезду, а гэтак жа іншыя сляды, якія маюць непасрэднае дачыненне да дадзенай аварыі. Кіроўца быў агледжаны на прадмет ужывання алкаголю. Дыягназ, пастаўлены лекарамі, адназначны - цвярозы.\nІншамарка была дастаўлена на ахоўную стаянку ў абласное ўпраўленне Дзяржаўтаінспекцыі для правядзення аўтатэхнічнай экспертызы.»- гаворыцца ў афіцыйным прэс-рэлізе.\nРазам з тым гэтак эмацыйны адказ афіцыйнай структуры як раз і выклікае пытанні. З аднаго боку яшчэ ідзе следчая праверка па факце ДТЗ. З іншага боку, прэс-служба ДАІ УУС ужо зрабіла свае высновы і не чакаючы заканчэння праверкі прыводзіць асобныя факты з матэрыялаў справы, прычым выключна тыя з іх, якія апраўдваюць кіроўцу, што здзейсніў наезд.\n30.10.2011 Тэгі: сілавыя структуры


Опубликовано: 20.06.2014 16:16:00\nУ Гродне могуць з’явіцца чатыры новыя музеі. Адзін з іх плануюць прысвяціць Рэспубліканскаму фестывалю нацыянальных культур. Сёлета горад над Нёманам сустракаў ужо дзясяты — юбілейны — форум мастацтваў усіх нацыянальнасцей, прадстаўнікі якіх пражываюць на тэрыторыі Беларусі.\nФестываль нацыянальных культур стаў родапачынальнікам многіх творчых традыцый. У краіне праводзяцца выставы, форумы, творчыя сустрэчы, прысвечаныя гэтай тэме. Нядаўна ў Гродзенскім гарадскім Савеце дэпутатаў прагучала ідэя стварыць музей фестывалю. На думку гродзенскіх дэпутатаў, ён заслугоўвае таго, каб пра яго ведалі турысты, якія наведваюць Гродна. Праект па стварэнні музея будзе ўключаны ў гарадскую праграму “Спадчына” на 2016—2020 гады. Згодна з гэтай праграмай, якая існуе ў Гродне з 2000 года, рэалізуюцца музейныя і выставачныя праекты, праводзіцца даследчая праца, вядзецца распрацоўка экскурсійнатурыстычных маршрутаў, рэканструкцыя і рэстаўрацыя аб’ектаў культурнай спадчыны, устаноўка памятных знакаў і гэтак далей.\nЯк паведаміў старшыня Гродзенскага гарадскога Савета дэпутатаў Анатоль Нікіцін, у праграму на 2016—2020 гады прапануецца ўключыць таксама праекты па адкрыцці ў горадзе яшчэ трох музеяў. Адзін з іх будзе прысвечаны стваральніку міжнароднай штучнай мовы эсперанта Людвіку Заменгофу, другі — пісьменніку Васілю Быкаву, 90гадовы юбілей якога адзначаюць сёлета ў краіне, а трэці — гісторыі гродзенскай мэрыі. Акрамя таго, дэпутаты разгледзяць магчымасць стварэння экспазіцыі “Падземны Гродна”, асновай якой стануць легенды і гістарычныя сведчанні, а таксама электроннае дасье копій страчаных у розны час культурных каштоўнасцей.


З ордэнам Маці — Столбцы. Прамень. Новости Столбцов и Столбцовского района\n18.10.2014 21.10.2014 Admin772Комментарии on З ордэнам Маці\nУ мінулы аўторак у Нясвіжскім замку адбылася ўрачыстая цырымонія ўзнагароджання 41 шматдзетнай маці Мінскай вобласці ордэнам Маці.\nУ гэтым ліку была прадстаўніца Стаўбцоўшчыны Анжэла Віндзігульская. Анжэла Іванаўна нарадзіла і выхоўвае шасцярых дзяцей – двух сыноў і чатыры дачкі. Яна жыве ў Цеснавой-2, з’яўляецца прыёмшчыцай Цясноўскага комплексна-прыёмнага пункта.\nГэты высокі знак мацярынскай славы зацверджаны Указам Прэзідэнта Рэспублікі Беларусь. У нашым раёне 53 жанчыны ўдастоены гэтай высокай дзяржаўнай узнагароды.\nУрачыстасць у Нясвіжы падарыла шматдзетным маці шмат прыемных святочных момантаў. Акрамя ордэна і ганаровага звання ўзнагароджаныя атрымалі грашовую прэмію ў памеры пяці бюджэтаў пражытачнага мінімуму.\nДля жанчын была арганізавана і экскурсія па замкава-паркавым комплексе.\nТЫДЗЕНЬ МАЦІ: З УСТАНОЎКАЙ НА ШЧАСЛІВУЮ СЯМ’Ю\nУ Старасвержанскай сярэдняй школе ў рамках Тыдня маці адбылося пасяджэнне за круглым столом. У рамках праграмы дэмаграфічнай бяспекі спецыялістамі раённага тэрытарыяльнага цэнтра сацыяльнага абслугоўвання насельніцтва распрацаваны цыкл лекцый для вучнёўскай моладзі. Спецыяліст па сацыяльнай рабоце Зінаіда Катлашэўская сумела прыцягнуць увагу маладых людзей да такіх важных пытанняў як роля жанчыны і маці ў сучасным грамадстве, высокая роля бацькі ў сям’і. Было праведзена анкетаванне, у ходзе ягога вучні маглі вызначыць свае адносіны да сямейных каштоўнасцяў, выказацца, якой яны бачаць ролю маці, як ім уяўляецца шчаслівая сям’я.\nЗінаіда Катлашэўская раздала старшакласнікам буклеты, падрыхтаваныя ёю па пытаннях узаемаадносін юнакоў і дзяўчат, сапраўднага кахання, сутнасці так званага «грамадзянскага» шлюбу.\nМАЛАДЗЁЖНАЕ: ГВАЗДЗІКІ ДЛЯ МАМАЎ\nЯк пазнаць на вуліцы маладую маму? А вельмі проста: у яе руках – прыгожая гваздзіка.\nСумесную маладзёжную акцыю «Кветкі для мамы» правялі ў Тыдзень маці раённы камітэт БРСМ і аддзел ідэалагічнай работы, культуры і па справах моладзі. Валанцёры СШ № 3 працавалі на вуліцы Цэнтральнай, у парку Дружбы народаў, дзе маладыя мамы любяць прагульвацца з калясачкамі.\nУ ААТ «Дзераўное» існуе добрая традыцыя – віншаваць да Дня маці жанчын таварыства. Ім уручаюць не толькі падарункі (сёлета прафсаюзны камітэт гаспадаркі набыў іх для 97 жанчын), а і радуюць песнямі работнікі мясцовага Цэнтра культуры. Вось і сёлета калектыў падрыхтаваў для шчырых працаўніц музычную праграму. Намеснік дырэктара па ідэалогіі Марына Шыманец і старшыня прафкама Галіна Карповіч, разам з артыстамі, пабывалі на ўсіх малочнатаварных фермах. Жывёлаводы атрымалі прыемны сюрпрыз.\nУ рамках Тыдня маці ў Дзераўнянскай сярэдняй школе класныя кіраўнікі паклапаціліся зарыентаваць работу для ўшанавання матуль вучняў. Былі праведзены тэматычныя гадзіны «Зазірні ў матуліны вочы», «Прафесіі нашых мам», «Нашы сямейныя традыцыі», «Пра што мараць матулі?». Да правядзення тыдня далучылася школьная бібліятэка, дзе была арганізавана кніжная выстава.\nНастаўнікі-філолагі правялі конкурс аўтарскіх вершаў. Педагогам-арганізатарам В. Б. Пяткевіч была арганізавала акцыя «Клопат». Вучні аказалі дапамогу састарэлым людзям – згрэблі лісце, ускапалі градкі, павіншавалі жанчын з Днём маці. У пажылых людзей былі слёзы радасці ад такой увагі.\nУсіх матуль педагагічны і вучнёўскі калектывы запрасілі на віншавальную праграму «Сонца вам і кветак!».\nАлена ЧАРНЕЦ, настаўніца Дзераўнянскай СШ


MAHSA UNIVERSITY, Куала-Лумпур, Малайзія\nMahsa універсітэт з'яўляецца разнастайным, яркім і дружалюбныя супольнасці, якое аб'ядноўвае шырокі спектр ведаў у медыцынскай, клопату і якія дазваляюць прафесій. У нас ёсць студэнты з розных міжнародных краінах усё з якіх дапамагаюць стварыць Mahsa універсітэт як сапраўды міжнароднага універсітэта. Нашы стратэгічныя спасылкі ахопліваюць свет, і мы рады, вы думаеце ад уступлення нашай пастаянна расце супольнасць. З каля 10000 студэнтаў наш галоўны універсітэт Кампус знаходзіцца ў, Джалал Universiti Кампус, 59100 Куала-Лумпур, Малайзія, у той час як іншыя знаходзяцца на вышынях Damansara і далей у штаце Сабах і Кучинг. Мы разумеем, што такі крок, каб вучыцца за мяжой, не той, які легкадумна і ведаю, што вы прымеце рашэнне на аснове шэрагу розных фактараў.\nMahsa універсітэт ўяўляе сабой выдатны выбар для замежных студэнтаў, прапаноўваючы цудоўныя паслугі для студэнтаў з іншых краін. З кампутара інтэграваныя тэхналогіі фізічнага выхавання і ўсё паміж імі, у нас яно ахоплівае. Студэнты з усяго Малайзіі і з больш чым 35 замежных краін прыязджаюць у Куала-Лумпуры, Куала-Лумпур з'яўляецца глабальным горадам Mahsa універсітэт глабальная універсітэт. Мы маем партнёрскія адносіны з універсітэтамі і бізнэсам па ўсім свеце, і нашы курсы распрацаваны, каб забяспечыць нашы выпускнікі вельмі працаздольны ў рынках працы ва ўсім свеце. З яго нацыянальным і міжнародна прызнаных адукацыйных праграм, маленькія класы і тэхналогіі багатых выкладання і навучання асяроддзяў, Mahsa універсітэт прапануе студэнтам цэласны адукацыйны вопыт, які ўключае ў сябе строгі і карысны навучальны план, у спалучэнні з асабістым, навучэнца, росту і развіцця. У Mahsa універсітэта, вы скончылі з сусветна прызнанай ступені, пашырыць сетку ў супольнасці 27000 выпускнікоў, і быць добра падрыхтаваны для кар'еры ў 21-м стагоддзі.\nMahsa УНІВЕРСІТЭТ была створана ў 2004 годзе з мэтай вытворчасці кампетэнтных спецыялістаў аховы здароўя для краіны. Размешчаны ў Джалал Universiti і Пусат Бандар Damansara, нашы два мястэчкі абсталяваныя з дзяржавай у самых сучасных аб'ектаў, каб забяспечыць лепшы вопыт навучання і практычны вопыт для студэнтаў. Яны таксама прылеглых да месцаў грамадскага банкаў, рэстаранаў, крам, клінік і LRT станцый. Mahsa прапануе шырокі спектр курсаў і дамарослых, так і ў супрацоўніцтве з вядомымі міжнароднымі універсітэтамі-партнёрамі, пачынаючы ад сведчанні і дыплома бакалаўра і магістра. Курсы спецыяльна распрацаваны для інтэграцыі цэласнага тэарэтычнага навучання з комплексным практычных заняткаў.\nКуала-Лумпур, ці проста КЛ, з'яўляецца сталіцай Малайзіі. Абодва кампуса універсітэта знаходзіцца ў самым сэрцы KL. На працягу першых некалькіх тыдняў вы пазнаёміцеся з горадам і яго наваколлем. Людзі тут і мясцовая жыццё з'яўляюцца двума з лепшых рэчаў пра вучобу ў Mahsa! Вы хутка выявіце, што вы толькі што сустрэліся і сакурснікаў выявіце шмат пра мясцовага жыцця, звычаях і культуры, транспарце, славутасцяў, гандлёвых цэнтраў, паштовых аддзяленняў, кіно і г.д.\nThis school also offers:BScs (1) HEALTHCARESTUDIES.COMBachelor (2) HEALTHCARESTUDIES.COMBachelor (5) BACHELORSTUDIES.BYDiplomas (1) HEALTHCARESTUDIES.COMMBA (1) MBASTUDIES.COMкурс (1) ACADEMICCOURSES.COM\nB.Eng. (з адзнакай) у галіне электроннай тэхнікі (аўтамабільная)\nВышэйпаказаныя праграмы распрацаваны ў адпаведнасці з патрабаваннямі Савета інжынераў Малайзіі і строга варта рэкамендацый па іх інжынерна акрэдытацыі кіраўніцтва. Асноўнымі патрабаваннямі з'яўляюцца Мэты адукацыйнай праграмы і вынікаў выканання Праграмы.\nУ адпаведнасці з гэтым навучальныя планы былі распрацаваны, каб уключыць неабходныя мэты і вынікі.\nМЭТЫ праграмы інжынерных\nВыпускнікі могуць прымяняць пашырыць і глыбокае веданне тэхнічных аналізаваць практычныя праблемы і творча мысліць, каб генераваць інавацыйныя рашэнні, выкарыстоўваючы адпаведныя тэхналогіі.\nВыпускнікі могуць адаптавацца да розных ролях і абавязкаў і прадэманстраваць кіраўніцтва ў вырашэнні ўзнікаючых тэхнічных праблем у арганізацыі і грамадства на нацыянальным і міжнародным узроўнях.\nВыпускнікі вытрымаць інтэлектуальнае цікаўнасць і даведацца, як працягваць вучыцца не толькі ў тых абласцях, якія маюць дачыненне да інжынерыі, але і, што важна для грамадства\nІнжынірынг ПРАГРАМА ВЫНІКІ\nЗдольнасць прымяняць веды па матэматыцы, навуцы і інжынерных асноў інжынерных праблем.\nЗдольнасць выяўляць і фармуляваць тэхнічныя праблемы і будзе вырашыць, ужываючы асноўныя прынцыпы распрацоўкі\nЗдольнасць выяўляць і ўжываць адпаведныя прылады і метады для праектавання практычных прыкладанняў.\nЗдольнасць прымяняць веды, заснаваныя даследаванняў для аналізу складаных інжынерных задач.\nМагчымасць распрацоўкі рашэнняў для складаных інжынерных задач.\nМагчымасць рыхтаваць даклады і эфектыўна і прафесійна мець зносіны з дапамогай эфектыўных прэзентацый.\nМагчымасць сачыць бягучыя добрыя практыкі машынабудавання ў інтарэсах устойлівага развіцця.\nМагчымасць прадэманстраваць бяспеку, здароўе, сацыяльныя, культурныя і экалагічныя абавязкі, якія адносяцца да прафесійнай практыкі інжынерыі.\nМагчымасць выконваць абавязкі інжынера прафесійна і этычна.\nМагчымасць функцыянаваць і эфектыўна кіраваць як асобы або ў камандзе.\nМагчымасць прызнаць неабходнасць і быць у стане прыцягнуць да незалежных і пажыццёвага навучання ў адпаведнасці з тэхналагічнымі зменамі.\nМагчымасць прызнаць неабходнасць і...\nб. англ. (з адзнакай) у галіне электронікі і тэхнікі сувязі\nб. англ. (з адзнакай) у мехатронных тэхнікі\nБакалаўр экалагічнага здароўя і бяспекі\nГігіена навакольнага асяроддзя з'яўляецца філіялам аховы здароўя, што тычыцца ўсіх аспектаў прыроднай і антрапагеннай асяроддзя, якія могуць паўплываць на здароўе чалавека. Іншыя тэрміны, якія адносяцца да дысцыпліны гігіены навакольнага асяроддзя ўключаюць у сябе навакольнае грамадскага здароўя і навакольнага асяроддзя і аховы здароўя грамадзян.\nГігіена навакольнага асяроддзя вызначаецца Сусветнай арганізацыі аховы здароўя як: Тыя аспекты здароўя чалавека і хвароб, якія вызначаюцца фактарамі навакольнага асяроддзя. Ён таксама ставіцца да тэорыі і практыцы ацэнкі і кантролю фактараў у навакольнага асяроддзі, якія могуць патэнцыйна паўплываць на здароўе.\nПрактыкуючыя навакольнага асяроддзя на здароўе могуць быць вядомыя як санітараў, інспектараў грамадскага аховы здароўя, спецыялістаў па гігіене навакольнага асяроддзя або службовых асоб па гігіене навакольнага асяроддзя.\nАдрасы навакольнага асяроддзя на здароўе чалавека ўсё-медыка-санітарных аспектаў абодвух прыроднага асяроддзя і антрапагеннай асяроддзя. Экалагічныя праблемы здароўя ўключаюць у сябе:\nЯкасць паветра, у тым ліку як навакольнага асяроддзя вонкавага паветра і якасці паветра ў памяшканнях, які таксама ўключае заклапочанасць з нагоды навакольнага тытунёвага дыму.\nЗмяненне клімату і яго ўплыў на здароўе.\nГатоўнасць да надзвычайных сітуацыях і рэагаванне.\nХарчовая бяспека, у тым ліку ў сельскай гаспадарцы, на транспарце, харчовай прамысловасці, аптовага і рознічнага гандлю і продажу.\nКіраванне небяспечнымі матэрыяламі, у тым ліку небяспечных адходаў, рэкультывацыі, забруджанай пляцоўцы, прадухіленне уцечак з падземных рэзервуараў для захоўвання і прадухілення небяспечных матэрыялаў выкідаў у навакольнае асяроддзе, і адказы на надзвычайныя сітуацыі ў выніку такіх выкідаў.\nКорпус, у тым ліку няякаснага жылля зніжак і інспекцыі турмаў.\nДзяцінства прадухіленне атручвання свінцом.\nПланаванне землекарыстання, у тым ліку смарт-росту.\nУтылізацыя вадкіх адходаў, у тым ліку гарадскіх ачышчальных збудаванняў і сістэм...\nХочаце быць першагатунковых бухгалтарам прамысловасці, звязаных з вопытам і праверанай ў адпаведнасці з перадавымі калібра? Бакалаўр бухгалтарскага ўліку (Hon.) Ступені праграма на Mahsa універсітэцкага каледжа прапануе Вам усё гэта і многае іншае.\nХочаце быць першагатунковых бухгалтарам прамысловасці, звязаных з вопытам і праверанай ў адпаведнасці з перадавымі калібра? Бакалаўр бухгалтарскага ўліку (Hon). Праграма ступень у універсітэцкім каледжы Mahsa прапануе вам усё гэта і многае іншае.\nУ Mahsa універсітэцкага каледжа ўпор робіцца на галіны, звязаныя вучэнні, якое прымае студэнтаў за межамі класнай пакоі. Гэта будзе гарантаваць, што вы 'занятасці гатовы "аснашчаны вострымі аналітычных і творчых кемлівасці, чорт, якія карыстаюцца попытам пастаянна.\nБакалаўр бухгалтарскага ўліку (з адзнакай) ступені ў Mahsa University College з'яўляецца інтэграванай курсавых і практыка арыентавана праграма, дзе студэнты будуць навучацца, не толькі навукоўцаў, але і практыкаў бухгалтарскага ўліку. Гэта пытанне актуальнасці, не толькі тэарэтычныя веды, але навыкі, з якім прымяняюцца гэтыя веды.\nMahsa Універсітэцкі каледж запраграмаваў гэтую ступень выконваць, каб з усімі прафесійнымі патрабаваннямі у тым ліку і, малазійскі інстытут бухгалтараў (MIA), Асацыяцыя сертыфікаваных прысяжных бухгалтараў (ACCA), Інстытут дыпламаваных бухгалтараў Англіі і Уэльса (ICAEW), Чартарны Інстытут бухгалтараў па кіраўніцкаму ўліку (CIMA) і сертыфікаваным Практыка бухгалтараў (CPA Australia). Гэта поўная шлях, каб выканаць вашыя мары стаць паўнапраўным рэальны свет бухгалтар.\nПаведамленне ад HOD\nСучасны бізнес-адукацыя канкурэнтаздольным і патрабавальных, гэта змена парадыгмы за межамі школы. Трэба адмысловыя навыкі, каб адаптавацца да пастаянна змяняецца і дынамічнай дзелавой свет.\nMahsa універсітэт Школа бізнесу дае студэнтам з такімі навыкамі, якія дазволяць ім справіцца з рэальным светам бізнесу на нацыянальным і глабальным маштабе. Mahsa універсітэт падкрэслівае не толькі меритократии ў адукацыі, але ўстойлівасць, ініцыятыўнасць, аптымізм і adaptability- знакі стэндавыя устаноўленыя сённяшніх капітанаў прамысловасці ў іх набору дыскаў.\nАсаблівасцю ўсіх нашых праграм з'яўляецца практычная прамысловасць вопыт (PIE), які азначае,...\nLink to and share "MAHSA UNIVERSITY, Куала-Лумпур, Малайзія"


2014.03.15 — Чым сагрэемся? / Культура — штотыднёвая грамадска-асветнiцкая газета - Матэрыял з прэсы - ЭТНАЎСЁ - медыятэка па этнаграфіі Беларусі. Уся беларуская этнаграфія на адным сайце!\nКультура - Чым сагрэемся?\nЗінаіда Мажэйка са спявачкай Ганнай Вянгура.\n— У кожнай галіне навукі і культуры ёсць флагманы, — кажа Тамара ВАРФАЛАМЕЕВА, старшы навуковы супрацоўнік Цэнтра даследаванняў беларускай культуры, мовы і літаратуры Нацыянальнай акадэміі навук Беларусі, кандыдат мастацтвазнаўства. — У сферы этнамузыкалогіі і народнай культуры ўвогуле такім флагманам, знакавай фігурай для ўсіх нас была Зінаіда Мажэйка. І кожнаму з нас прысвяціла частку свайго жыцця, кожнага ўзбагаціла. Любыя творчыя зносіны з ёю заўсёды неслі не проста станоўчы эмацыйны зарад (хоць і гэта вельмі важна!) — гэта былі стасункі высокіх сэнсаў, што датычыліся гістарычнага лёсу традыцыйнай культуры, лёсу навукоўцы ў наш час, лёсу сістэмы адукацыі і перадачы ведаў… Яна была неўтаймоўным натхняльнікам на творчую работу. Сама аддала навуцы пяцьдзясят гадоў жыцця. Яе працы, на якіх студэнты вучацца і па сёння, сталі сапраўднымі эталонамі навуковага пошуку ды мастацкай творчасці. Перастала бруяць крыніца, з якой жывіліся многія з нас…\n— Зінаіда Мажэйка заўжды вызначалася актыўнай пазіцыяй у дачыненні да прадмета сваіх даследаванняў. Яна была пераканана, што абавязак сапраўднага навукоўцы, які лічыць сябе фалькларыстам, антраполагам, — не толькі даследаваць культуру, але і выхоўваць на яе высокіх прыкладах, — адзначае Вячаслаў КАЛАЦЭЙ, загадчык кафедры этналогіі і фальклору Беларускага дзяржаўнага ўніверсітэта культуры і мастацтваў. — Культура для яе не была абстрактнай. Зінаіда Якаўлеўна заўжды рабіла акцэнты не на нейкія фармальныя адзнакі беларусаў. Народнае мастацтва для яе жыло і знаходзіла працяг у канкрэтных вясковых выканаўцах. І яна ставілася да іх з самай вялікай павагай. Людзі гэта цудоўна адчувалі і цалкам раскрываліся ў сваіх непаўторных талентах... Калі захварэў вядомы творца Сцяпан Дубейка, спевы якога Зінаіда Якаўлеўна пастаянна запісвала, ён сказаў, што памерці не можа, бо не пабачыўся ў апошні раз з Зінаідай Мажэйка...\n— Нават не магу сказаць, колькі мы былі з ёй знаёмы, — згадвае Валянціна ЯШЧАНКА, выкладчык прыватнай ВНУ, кандыдат мастацтвазнаўства. — Такое ўражанне, што ўсё жыццё. Гэта былі стасункі не аспіранткі і яе кіраўніка, а вельмі добрыя сваяцкія сувязі. А як яна даглядала нас, аспірантак, пад час экспедыцый! Паехалі мы неяк разам у Шклоўскі раён. Прыходзім да спявачкі, а той патрэбна сяброўцы дапамагчы жыта жаць. Кажа: “Пагуляйце пакуль, паглядзіце, чым сяло наша жыве”. Гуляем, а насустрач — атара авечак на чале з рагатым ваяўнічым баранам. Той убачыў нас і капытом зямлю пачаў біць. Зінаіда Якаўлеўна: “Валя, уцякаем!” Беглі аж да лесу. Баран адстаў. Ледзь супакоіліся. Зінаіда Якаўлеўна рачулку нейкую знайшла, замілавана на масток-жэрдачку ўзышла. Ад радасці песню заспявала, а тая жэрдачка пад ёй і падламілася... Высыхала пад сонейкам, ішла па лесе, спявала, збірала грыбы, ды ўсе — неядомыя... Пасля такой экспедыцыі смяяліся мы яшчэ доўга… Была Зінаіда Якаўлеўна гараджанкай, але вельмі любіла беларускую вёску, яе таленавітых людзей. Усе яе грунтоўныя навуковыя працы сагрэты менавіта гэтым пачуццём...\n— Сястра таленавітая з дзяцінства, — дзеліцца Валянціна ШАСЦЯРЭНЬ, дваюродная сястра Зінаіды Мажэйка. — Пайшла ў першы клас, а навучальны год скончыла ў трэцім. Услед за настаўніцай вершаваныя казкі Пушкіна паўтарала на памяць. Была вясёлай, знаходлівай, але — і прынцыповай. Вельмі ганаруся сваёй сястрой…\n— Вельмі ўдзячны Зінаідзе Якаўлеўне за тое, што яна зрабіла ў навуцы, — сказаў Іван КІРЧУК, выкладчык кафедры тэорыі, гісторыі і методыкі выкладання мастацтваў Беларускага дзяржаўнага педагагічнага ўніверсітэта імя Максіма Танка, лідар этна-трыа “Троіца”. — На яе фільмах я вучу студэнтаў старадаўнім палескім спевам. Песні Сцяпана Дубейкі, майго любімага выканаўцы, якога запісала Зінаіда Мажэйка, я вучыў сам. Праграма “Спадчына загінулых вёсак” пабудавана менавіта на палескіх песнях. Гурт “Троіца” ў сваёй творчасці, у праграме “Зімачка”, таксама выкарыстоўваў тыя песні, якія запісвала Зінаіда Якаўлеўна. Светлая ёй памяць. Такія людзі — як зорачкі на небасхіле...\nДубейка Сцяпан / в. Тонеж, Лельчыцкі раён\nГэта кэшаваныя старонка. Апошняя сінхранізацыя з базай - 29.09.2019 06:32:41


Беларуская літаратура ранняга Сярэднявечча. Перакладная літаратура і яе бытаванне ў Полацкім княстве - Культура\nБеларуская літаратура ранняга Сярэднявечча. Перакладная літаратура і яе бытаванне ў Полацкім княстве - Культура\nБеларуская літаратура развівалася пад уплывам Візантыйскай літаратуры.\nПершыя пісьмовыя помнікі датуюцца 10 ст. Першыя літаратурныя помнікі датуюцца 11 ст. (Тураўскае Евангелле, Слова Іаана Пол.)\nПадзелы літаратуры (жанры):\n1. Рэлігійныя (пераважаюць містычныя сюжэты, разважанні на дагматычныя сюжэты), свецкія(дамінуюць рэалістычныя сюжэты і матывы)\n2. Перакладныя - арыгінальныя\nЖанры перакладной літаратуры:\n• Біблія (Стары і Новы запавет). збор твораў літаратурнага і фальклорнага паходжання.\nУпершыню Біблія з’явілася на Блізкім Усходзе ў 1 тысячагоддзі да н.э. Яе змест апраўдаваў сацыяльную няроўнасць і рэлігійную нецярпімасць, прапаведваў грамадскую пасіўнасць і спрыяў захаванню адсталых уяўленняў. Але ж, акрамя таго, Біблія пашырала кругагляд, духоўна ўзбагачала і далучала да культуры іншых хрысціянскіх народаў. Біблія з’яўлялася крыніцай задавальнення рэлігійных пачуццяў і глыбока чалавечых перажыванняў.\nПершымі, хто пераклаў Біблію на белмову, былі Кірыла і Мяфодзій (з балгарскай мовы). Найбольш распаўсюджаны на Русі былі Евангелле, Псалтыр, Апостал.\n• Набажэнскія кнігі (Евангелле, Апостал, Псалтыр, Службоўнік, Трэбнік)\n• Патрыстыка (творы айцоў царквы) Іаан Златавуст, Васіль Вялікі, Рыгор Багаслоў, Маргарыт, Залатаструй, Іаан Дамаскін\n• Агіяграфія (жыцце святых). Найчасцей бытавалі ў форме зборнікаў: мінеі (“Чэццкі мінеі”), прологі – скарочаныя тэксты жыцій, пацерыкі (Егіпетскі, Сенайскі), рукапісы (Супральскі, Успенскі), зборнікі анекдотаў, афарызмаў і інш. З жыцця святых.\n• Патэрыкі (гісторыі святых)\n• Гістарычная проза (Хроніка Іаана Малалы, гісторыя Іосіфа Флавія, Іўдзейская вайна, Александрыя, Троя). перакладныя-грэка-візантыйскія хронікі. Выкладаецца гісторыя далёкага мінулага народаў Блізкага і Далёкага Усходу, пачынаючы ад “стварэння свету”.\n• Апокрыфы – твор рэлігійнага зместа не кананаванай царквы (ад Фамы, Нікадзіма, Іуды, Якава, Аповесць страціма лебедзя, Хаджэнне Багародзіцы па мукам). Паводле зместу апокрыфы бываюць старазапаветныя, новазапаветныя, жыційныя і эсхаталагічныя (пра будучыню). Апокрыфы задавальнялі цікавасць да незвычайнага, легендарнага, жаданне чалавека ведаць боль пра падзеі і герояў Бібліі; яны закраналі вострыя сацыяльныя праблемы, выказвалі вольнадумныя, ерэтычныя ідэі і сцвярджалі дэмакратычны погляд на грамадства.\n• Варажбітныя кнігі (Астралогія, Гроўнік (надвор’е), Соннік, Траўнік, Фізіялог, Пчала (зборнік афарызмаў)).\n• Арыгінальныя творы (жыціі, хаджнні, словы, малітвы).\nБеларуская літаратура ранняга сярэдневечча. Перакладная літаратура і яе бытаванне ў Полацкім княстве.\nУ ХІ-ХІІ стст узнікла патрэба духоўнага развіцця грамадства, а пашырэнне і паглыбленне культурных сувязей з Візантыяй і Балгарыяй рабілі вельмі спрыяльныя ўмовы для шырокага існавання перакладной літаратуры на Беларусі.\nУ старажытныя часы перкладная літаратура была цесна звязана з арыгінальнай, скаладала з ёй арганічнае цэлае, адзіную эстэтычную сістэму. У сярэдневековую эпоху паняцця аўтарскага і нацыянальнага права ўласнасці на мастацкі твор не існавала, таму шмат якія творы мелі інтэрнацыянальны характар, бытавалі ананімна, без выразна пазначаных месца і часу ўзнікнення. Тэкст такіх твораў свабодна перарабляўся ў розных краінах у адпаведнасці з мясцовымі патрабаваннямі.\nГрэка-візантыйская перакладная літаратура вызначалася жанравай разнастайнасцю, але дамінуючае месца ў ёй займалі творы і кнігі, неабходныя для багаслужэня.\nУ склад Бібліі уваходзяць гістарычныя хронікі (кнігі Царстваў), героіка-патрыятычныя аповесці (Эсфір, Юдзіф), творы, у якіх услаўляюцца глыбокія зямныя пачуцці і перажыванні чалавека (Песня песняў) і выяўляюцца яго тагачасныя рэлігійна-містычныя ўяўленні (Апакаліпсіс). Складанасць і супярэчлівасць Бібліі абумовілі яго ідэйна-мастацкую і стылявую неанароднасць.\nАпокрыф – легендарныя аповесці і апавяданні, у якіх больш ярка і падрабязна распрацоўваліся біблейскія сюжэты, вобразы, матывы. Такая літаратура не прызнавалася афіцыйна царквой.\nПаводле зместу апокрыфы бываюць старазапаветныя, новазапаветныя, жційныя і эсхаталагічныя (пра будучыню). Апокрыфы задавальнялі цікавасць да незвычайнага, легендарнага, жаданне чалавека ведаць боль пра падзеі і герояў Бібліі; яны закраналі вострыя сацыяльныя праблемы, выказвалі вольнадумныя, ерэтычныя ідэі і сцвярджалі дэмакратычны погляд на грамадства.\n(“Жыццё прарока Ераміі”, “Жыццё прарока Іллі”, “Хаджэнні Багародзіцы па пакутах”)\nАгіяграфія – жыццяпіс святых. Найчасцей бытавалі у форме зборнікаў: мінеі (“Чэццкі мінеі”), прологі – скарочаныя тэксты жыцій, пацерыкі (Егіпетскі, Сенайскі), рукапісы (Супральскі, Успенскі), зборнікі анекдотаў, афарызмаў і інш. З жыцця святых.\nТакія творы паказвалі прыклад жыцця для веруючых, мелі звесткі по гісторыі культуры, выражалі грамадска-палітычныя і эстэтычныя думкі свайго часу. Яны мелі выразныя маральна-дыдактычныя мэты і вызначылі асноўныя спосабы і прынцыпы адлюстравання рэчаіснасці.\nПатрыстыка – творы айцоў (настаўнікаў) царквы, вядомых пісьменнікаў-багасловаў, прадстаўнікоў павцучальнай і аратарскай прозы. (Васіль Вялікі, Рыгор Ніскі) Існава 2 жанры патрыстікі: павучанне і пропаведзь (слова, казань), - і 2 яе віды: дыдактычнае і урачыстае красамоўства. Асноўным беларускім пісьменнікам гэтага накірунку быў Іаан Златавуст (“Златавуст”, “Златаструй”, “Маргарыт”)\nГістарычная проза – перакладныя-грэка-візантыйскія хронікі. Выкладаецца гісторыя далёкага мінулага народаў Блізкага і Далёкага Усходу, пачынаючы ад “стварэння свету”. Вядомы хронікі Іаана Малалы, Георгія Амартала, якія распавядаюць гісторыю старажытнага Егіпта, Грэцыі, Рыма і Візантыі і змяшчаюць звесткі з антычная міфалогіі гэтых краін. Таксама вядомы прыклад гістарычнай прозы – “Гісторыя Іўдзейскай вайны” Іосіфа Флавія.Таксама да старажытнай перакладной літаратуры адносяцца зборнікі-энцыклапедыі (“Пчала” – зб.анекдотаў, прымавак і інш, “Фізіёлаг”, “Шасціднёвік”) і варажбітныя кнігі (астралогіі, громнікі, соннікі, траўнікі, зельнікі).


Сочинение : Падзеі і факты беларускай гісторыі ў "Слове пра паход Ігаравы" - Іншае - twidler.ru\nБелорусские сочинения - Іншае - Падзеі і факты беларускай гісторыі ў "Слове пра паход Ігаравы"\nПадзеі і факты беларускай гісторыі ў "Слове пра паход Ігаравы"\n«Слова пра паход Ігаравы» было напісана невядомым аўтарам. Некаторыя даследчыкі лічаць, што Кірылам Тураўскім. Гэты твор прысвечаны гістарычным падзеям. У 1185 годзе ноўгарад-северскі князь Ігар Святаславіч разам з родным братам Усяславам павёў сваю дружыну ў палавецкі стэп. Паход скончыўся бясслаўна і меў вельмі сумныя вынікі для ўсходнеславянскіх земляў. Акрыленыя перамогай полаўцы рушылі на Старажытную Русь.


Вторник, 14 Июль 2015 08:59\nПесня над возерам\nЦіхім вечарам плыве над возерам Мястра песня: ужо больш за паўвека збіраюцца на блакітнавокай Мядзельшчыне ўдзельнікі аднаго з галоўных песенных фестываляў Міншчыны — «Пеўчае поле».\nЧетверг, 09 Июль 2015 00:11\n“Даўнейшыя песні — сіла, — любіць казаць адзін мой сваяк. — Там жа ў кожнай свая маленькая гісторыя, дзе ёсць і завязка, і тая ж кульмінацыя, і развязка. А цяперашнія паслухай — гэта ж жудасць проста”.\nСреда, 01 Июль 2015 15:27\n“Я так не люблю”\nВыхадны дзень. Ля калгаснага рынку людзей столькі, што не праціснуцца. Наўючаныя сумкамі жанчыны, нырнуўшы за будынак інтэрната каледжа, скарачаюць праз невялічкі скверык шлях дадому.\nЧетверг, 18 Июнь 2015 13:31\nЧалавек чалавеку …?\nУ адным з аддзелаў па надзвычайных сітуацыях збіралі грошы. Невялічкую скрыначку насілі з кабінета ў кабінет, і яна ўвачавідкі напаўнялася купюрамі рознай вартасці.\n“У вас штосьці здарылася?” -- спыталася ў старшага памочніка начальніка штаба. “Не ў нас, у калегі з суседняга раёна сын захварэў. Тэрмінова трэба рабіць аперацыю на сэрцы, платную! Кладзём колькі хто можа”, -- паведаміў ён.\nЧетверг, 16 апреля 2015 12:53\nІ чуецца грому вясновага грукат\nЗсамай раніцы пайшоў дожджык. Дробненькі, цёплы. Ён то сыпаў, то сціхаў. Людзі смела падстаўлялі яму твары і не спяшаліся раскрываць парасоны.\nЧетверг, 09 апреля 2015 00:38\nКто учится, тот знает\nРеспубликанский семинар-учеба работников государственного надзора за техническим состоянием машин и оборудования прошел в Молодечненскои районе. 148 инспекторов из разных городов Беларуси обменялись опытом, подвели итоги работы за прошлый год, определили задачи на 2015-й.\nВторник, 07 апреля 2015 12:16\nПад патранатам міліцыянераў\nVI рэспубліканскі турнір па грэкарымскай барацьбе сярод юнакоў 2001—2002 гадоў нараджэння сабраў 230 спартсменаў практычна з усёй Беларусі. Мерапрыемства, прысвечанае 55-й гадавіне ўтварэння міліцыі горада Маладзечна, прайшло пад патранатам супрацоўнікаў раённага аддзела ўнутраных спраў і аддзела адукацыі, спорту і турызму райвыканкама.\nЧетверг, 02 апреля 2015 12:44\n“Сумна цяпер жыць, — дзеліцца сваімі думкамі пастаянная чытачка рубрыкі, — куды ні пойдзеш — людзі ныюць, ныюць. Усё ім нечага не хапае, усё нешта не задавальняе. А я дык апошнім часам вясёлыя гісторыі са свайго жыцця прыгадваю. Ведаеш, дапамагае!”.\nВторник, 31 Март 2015 00:27\nБолее 22 тысяч человек вышли в Молодечненском районе на областной субботник, в итоге заработано 270 млн. рублей, которые будут направлены на ремонт и реставрацию историко-культурного комплекса «Линия Сталина», а также благоустройство памятных мест времен Великой Отечественной войны.


Альтанка – італьянскае вынаходніцтва (alt – высокі). Першапачаткова гэтым слоўкам называлі фрагмент пабудовы, які выступае ў выглядзе архітэктурнай дэталі, – высокі балкон. Крыху пазней (ХVII-XVIII стст.), у эпоху барока, для якой характэрны ўрачыстасць, кантраснасць, ускладненасць форм, параднасць, пышны дэкор, калі ў Еўропе актыўна пачалі праектаваць паркі, ім сталі абазначаць любую пляцоўку, выступ, адкуль можна любавацца краявідамі, а затым і драўляную ці мураваную дэкаратыўную пабудову для адпачынку, што ставілі, як правіла, на ўзвышэнні ля берага возера або ракі.\nНа Беларусi актыўна будаваць альтанкі пачалі ў XVIII ст. у парках стыляў барока i класiцызму. Прыкладна ў гэты час слоўка і трапляе да нас непасрэдна з італьянскай мовы (altana) або праз польскую (altana, altanka) і да ХІХ ст. ужываецца са значэннем «гара, мезанін (надбудова над цэнтральнай часткай невялікага жылога дома), балкон» (І. Насовіч).\nЗ ХХ ст. і па сёння ў беларускай мове альтанкай называюць летнюю паркавую або садовую пабудову каркаснай (слупавой) канструкцыі для адпачынку: «Не так даўно расце сядзіба, // A паглядзі, што ёсць у ёй: // Садок, альтанка ў форме грыба, // Дзе ўтульнасць знойдзеш і спакой» (Я. Колас); «Дзікунамі» называлі тых аматараў адпачынку на моры, хто здымаў за рубель-паўтара на суткі ложак дзе-небудзь у альтанцы, павеці альбо нават на паддашку» (Р. Барадулін). Рускамоўны адпаведнік гэтаму слоўку – беседка.\nСёння такія збудаванні як элементы ландшафтнага дызайну – нярэдкасць у садах прыватных лецішчаў, каля дамоў беларусаў. Часта яны з’яўляюцца гордасцю гаспадароў, улюбёным месцам, дзе можна сабрацца вялікай кампаніяй, не зважаючы на зменлівае летняе надвор’е. А ў аднайменнай песні (музыка І. Лучанка, словы І. Цітаўца) у выкананні ВІА «Сябры» альтанка побач з хатай – сімвал роднага краю, дзе адбываліся першыя адкрыцці вялікага свету.\nЗрэдку ў мастацкіх творах аўтары альтанкай называюць шалаш або любое сховішча ад дажджу і сонца: «Я вераснёвым, светлым ранкам // Да рэчкі Шушы завітаў. // Стаіць над рэчкаю альтанка // Сярод алешнікаў і траў. // Альтанка тая – з вербалозу, // Па ёй віецца хмель густы». (В. Шымук)\nУ якасці ўласнай назвы слоўка актыўна выкарыстоўваюць у сферах культуры, прыгожага пісьменства, друку. У Віцебску ім называюць узорную аматарскую музычную студыю, створаную ў 1995 годзе; у Баранавічах – краязнаўчы бюлетэнь, у Белаазёрску – мясцовую газету, у Мінску – музычны гурт, а на філалагічным факультэце БДУ – літаратурна-творчы гурток.\nФотофакт: они существуют!\nДата в истории: 50 лет назад на карте города появилась улица Клумова\nВ Минском зоопарке поселились попугаи ара и туканы\nМинский зоопарк предлагает придумать имя верблюжонку


Амбасадар Беларусі ў Славакіі Ігар Ляшчэня першым зь беларускіх дыпляматаў падтрымаў пратэстоўцаў\nАляксандар Лукашэнка сваім указам адмовіў у штомесячным грашовым утрыманьні асобам, пазбаўленым дыпляматычнага рангу. Адпаведны ўказ № 414 ад 16 лістапада апублікаваны на Нацыянальным прававым інтэрнэт-партале і набудзе моц 18 лістапада.\nДакумэнт уносіць зьмены ва ўказ «Аб штомесячным грашовым забесьпячэньні асобных катэгорый дзяржаўных службоўцаў», які прадугледжвае выплату спэцыяльнага грашовага забесьпячэньня замест пэнсіі для вышэйшых дзяржаўных чыноўнікаў. Яно можа складаць ад 65 да 75% заробку.\nЦяпер у лік дзяржаўных службоўцаў, якім належыць выплата, ня будуць уключацца, акрамя парушальнікаў закону або тых, хто дыскрэдытаваў сябе на службе, асобы, «пазбаўленыя кляснага чыну, кваліфікацыйнай клясы, дыпляматычнага рангу, пэрсанальнага званьня, воінскага (спэцыяльнага) званьня».\nЛукашэнка таксама зможа прыняць асобнае рашэньне аб адмове ў выплаце штомесячнага грашовага забесьпячэньня.\nТаксама выплаты спыняюцца ў сувязі са сьмерцю дзяржаўнага службоўца.\nПасьля прэзыдэнцкіх выбараў і ў пэрыяд масавых пратэстаў у краіне Лукашэнка пазбавіў дыпляматычнага рангу шэраг чыноўнікаў і дыпляматаў, якія выказалі нязгоду з палітыкай уладаў. Сярод іх Павел Латушка, Ігар Ляшчэня, Васіль Марковіч, Уладзімер Астапенка, Павал Пуставы.\n«Веру ў лепшую будучыню для беларускага народу». Амбасадар у Аргентыне падаў у адстаўку ў дзень інаўгурацыі Лукашэнкі\n«Даверчыя граматы былі падпісаныя Лукашэнкам. Я ня мог іх уручаць». Экс-амбасадар Беларусі ў Аргентыне — пра прычыны адстаўкі


У ЗША крытыкуюць Трампа за адказ на заяву «Пуцін — забойца»\n06 люты 2017, 08:54\nПрэзыдэнт ЗША Дональд Трамп апынуўся пад агнём крытыкі з боку як рэспубліканцаў, так і дэмакратаў за камэнтары, якія ён даў у дачыненьні прэзыдэнта Расеі Ўладзіміра Пуціна.\nУ паказаным 5 лютага інтэрвію на тэлеканале Fox Біл ОʼРэйлі спытаў Дональда Трампа, ці ён паважае Пуціна. Трамп адказаў, што паважае, і «лепш ладзіць з Расеяй, чым не».\n«Але ён забойца! Пуцін — забойца», — сказаў ОʼРэйлі.\n«Ёсьць шмат забойцаў. У нас ёсьць шмат забойцаў. Што вы думаеце? Наша краіна настолькі нявінная?» — адказаў на гэтае сьцьвярджэньне Трамп.\nАднапартыец Трампа, лідэр рэспубліканцаў у Сэнаце ЗША Мітч Макконэл сказаў у інтэрвію CNN, што «няма ніякага падабенства ў тым, як паводзяць сябе расейцы і як гэта робяць Злучаныя Штаты».\n«Ён былы агент КДБ, галаварэз, выбраны ня тым спосабам, які большасьць людзей лічаць годным даверу», — адзначыў Макконэл.\n«Няма маральнай роўнасьці паміж Злучанымі Штатамі Амэрыкі, найбуйнейшай свабодалюбнай нацыяй у гісторыі сьвету, і крыважэрнымі галаварэзамі, якіх абараняе пуцінскае кумаўство», сказаў ABC Television сэнатар-рэспубліканец са штату Нэбраска Бэн Сасо, які часта крытыкаваў Трампа.\nБылы амбасадар ЗША ў Расеі і дарадца прэзыдэнта Барака Абамы Майкл Макфол назваў камэнтары Трампа «агіднымі».\nПрэзыдэнт ЗША Дональд Трамп у час перадвыбарчай кампаніі ня раз рабіў заявы, прыязныя да Расеі і ейнага прэзыдэнта Ўладзіміра Пуціна. Ён, у прыватнасьці, дапускаў разгляд скарачэньня або скасаваньня санкцыяў у дачыненьні Расеі і нават прызнаньне прыналежнасьці да Расеі акупаванага ёю ўкраінскага Крыму.\nУ той жа час на гэтым тыдні ў ААН амбасадарка ЗША Нікі Гэйлі, якая прадстаўляе пазыцыю адміністрацыі Трампа, асудзіла Расею за актывізацыю баявых дзеяньняў на ўсходзе Ўкраіны. Яна таксама паўтарыла пазыцыю ЗША аб тым, што санкцыі, уведзеныя праз анэксію Крыму, застануцца ў сіле да дэакупацыі паўвострава.\nТрамп і Пуцін размаўлялі 40 хвілін ФОТА\nТрамп і Пуцін дамовіліся пачаць падрыхтоўку да асабістай сустрэчы


Францішак: не рабіць з касцёлаў гандлёвых цэнтраў - print - Vatican News\nПапа падчас Эўхарыстыі ў капліцы Дому св. Марты (Vatican Media)\nФранцішак: не рабіць з касцёлаў гандлёвых цэнтраў\nКасцёл павінен быць Божым домам, а не кірмашом ці салонам, прасякнутым духам гэтага свету, зазначыў Папа падчас ранішняй Эўхарыстыі, якую цэлебраваў 9 лістапада 2018 г. у Ватыкане.\nФранцішак: нараканне супярэчыць евангельскай логіцы\nСпасылаючыся на літургічнае чытанне з Евангелля св. Яна (Ян 2,13-22), Францішак патлумачыў, чаму Езус выгнаў гандляроў са святыні. Збаўца кіраваўся любоўю і руплівасцю аб Божым доме, які зрабілі гандлёвым цэнтрам, дадаў ён.\nЕзус убачыў у ерузалемскай святыні “тых, хто гандляваў валамі, авечкамі і галубамі, мянялаў”. Паводле Папы, святыня была напоўнена сапраўднымі ідалапаклоннікамі, тымі, хто больш пакланяўся грашам, чым Богу.\nФранцішак заклікаў паразважаць аб тым, што адбываецца сёння ў касцёлах: ці сапраўды яны з’яўляюцца месцамі малітвы і сустрэчы з Богам; ці святары садзейнічаюць гэтаму. Папа прызнаўся, што у адным касцёле бачыў прэйскурант на сакрамэнты. Гэта недапушчальна, паколькі ператварае храм у дом гандлю. Вернікі павінны мець магчымасць пакласці ахвяру ў скарбонку, і ніхто не павінен ведаць колькі яны ахвяруюць, падкрэсліў Святы Айцец.\nПантыфік таксама звярнуў увагу на іншую праблему, калі падчас некаторых падзей, касцёлы ператвараюцца ў “грамадскія салоны”, а ўсё, што там адбываецца, прасякнута духам марнасці. “Так, сапраўды, цэлебрацыя павінна быць прыгожай, але не ў духу гэтага свету, які заключаецца ў залежнасці ад бажка грошай. Гэта таксама ідалапаклонства”, - дадаў Папа.\nФранцішак заклікаў вернікаў клапаціцца пра святыню ўласнага сэрца і выганяць адтуль ідалаў, што дапаможа абараніцца ад сапсутасці. “Крыніцай сапсутасці з’яўляецца ідалапаклонства: продаж душы бажку грошай, бажку ўлады”, - завяршыў сваю гамілію Святы Айцец.\n09 лістапада 2018, 12:11


https://spring96.org/be/news/102935 2021 2021-04-14T10:30:00+0300 2021-04-14T10:30:00+0300 2021-04-14T11:32:34+0300 be https://spring96.org/files/images/sources/piatruhin_kabanau_sud.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nКастрычніцкі суд Магілёва 14 красавіка вынес прысуд па крымінальнай справе супраць палітзняволеных берасцейскіх блогераў Сяргея Пятрухіна і Аляксандра Кабанава. Суддзя Вольга Краўчанка прызнала іх вінаватымі ў арганізацыі групавых дзеянняў, якія груба парушылі грамадскі парадак (арт. 342 Крымінальнага кодэксу) і знявазе прадстаўніка ўлады ў сувязі з выкананнем ім службовых абавязкаў (арт. 369 КК). Пятрухін таксама прызнаны вінаватым у абразе суддзі Брэсцкага абласнога суду Андрэя Лешчанкі (артыкул 391 КК). Абодва блогеры пакараныя трыма гадамі зняволення ў калоніі агульнага рэжыму. Акрамя гэтага, Пятрухін і Кабанаў мусяць выплаціць па 750 рублёў кампэнсацыі маральнай шкоды супрацоўніку магілёўскага АМАП Віталю Аўтушэнку, якога, паводле прысуду, зняважыла публікацыя блогераў у сацыяльных сетках.\nАляксандр Кабанаў і Сяргей Пятрухін у судзе. Фота "Наша Ніва"\nУ чым абвінавацілі блогераў?\nЯк піша "Радыё Свабода", паводле прадстаўніцы дзяржаўнага абвінавачвання Тацяны Амосавай, Пятрухін і Кабанаў у змове з Сяргеем Ціханоўскім і Мікалаем Статкевічам ажыццяўлялі «ўзгодненую і мэтанакіраваную дзейнасць у стварэнні напярэдадні выбараў 2020 году грамадска-палітычнай напружанасці», рэалізоўвалі планы арганізацыі пратэставага руху пад выглядам пікетаў, збірання подпісаў за вылучэнне кандыдатаў у прэзідэнты.\nСа словаў пракурора, наступствы іхнай дзейнасці адчуваліся, нават калі іх затрымалі. У матэрыялах справы згадваліся таксама палітык Павел Севярынец і блогер Ігар Лосік. Сваіх паказанняў суду фігуранты справы не давалі.\nТацяна Амосава прасіла суд пакараць Пятрухіна і Кабанава трыма гадамі калоніі агульнага рэжыму, а таксама задаволіць у поўным аб’ёме пазоўныя патрабаванні міліцыянта Аўташэнкі. Ён ацаніў свае маральныя пакуты ў 3000 рублёў.\nВіны ў інкрымінаваных злачынствах Пятрухін і Кабанаў не прызналі. Патлумачыць сваю пазіцыю на судзе ім не ўдалося, бо 11 лютага іх выдалілі з першага судовага пасяджэння за парушэнне парадку яго правядзення.\nХадайніцтвы падсудных аб вяртанні на працэс пакідаліся без задавальнення. Не выступалі яны і з апошнім словам. Цягам двух месяцаў разгляду справы на суд блогераў не прывозілі.\nПаводле адвакатак падсудных Галіны Азолінай і Ірыны Тачкар, віна іх падабаронных не даказаная і трымаецца на меркаваннях. Высновы следства, даводзілі яны, выклікаюць больш пытанняў, чым адказаў. На іхны погляд абвінавачанне не прывяло доказаў віны, якія немагчыма было абвергнуць.\nПаводле адвакатак, Пятрухін і Кабанаў дзейнічалі ў межах правоў, гарантаваных канстытуцыяй. У відэароліках на YouTube-канале «Народный репортёр» яны выказвалі сваё бачанне сітуацыі ў краіне.\nАдвакаткі казалі, што следства прыцягнула ў справу Ціханоўскага і Статкевіча, каб паказаць сур’ёзнасць злачынных намераў падсудных, але не абгрунтавала іхнае ўзаемадзеянне.\nТачкар, абаронца інтарэсаў Пятрухіна, заклікала суд «прыняць апраўдана смелае і законнае рашэнне з вынясеннем апраўдальнага прысуду». Яе падтрымала і адвакатка Галіна Азоліна, якая бараніла Кабанава.\nСяргей Пятрухін і Аляксандр Кабанаў — вядомыя блогеры і актывісты. Яны звярталі ўвагу на мясцовыя праблемы, выкладвалі ролікі на Ютубе, спрабавалі балатавацца ў дэпутаты. Абодвух затрымалі яшчэ ўлетку.\n14.04.2021 Тэгі: суды, крымінальны перасьлед, палітвязьні


Галоўная ➠ Асаблівасці ➠ Абліцавальны цэгла. Яго віды і асаблівасці выкарыстання\nНа сучасных будаўнічых рынках можна сутыкнуцца з вялікім разнастайнасцю гэтага матэрыялу.\nЗ дапамогай абліцавальнага цэглы магчыма выканаць такія віды мура, як мастацкую, дэкаратыўную або прамую. Выбар мура цалкам залежыць ад задумкі дызайнера або ўладальніка дома.\nАтрымліваецца шляхам выкарыстання рознакаляровага абліцавальнага цэглы дарэчы www.kirpichclub.ru тут www.kirpichclub.ru самая нізкая і афарбоўвання швоў мура ў пэўны колер. Гэта дапамагае перанесці любы упадабанае малюнак, ўзор або малюнак на фасад дома. Папярэдне, на лісце паперы робяць чарцёж, у адпаведнасць з якім і будзе праведзена абліцоўванне будынка.\nСамая прывабная і цікавая мур, сярод усіх існуючых. Яна не пакіне абыякавым нікога, хто б не ўбачыў яе. Патрабуе высокага майстэрства выканання падобнай працы, уважлівасці, акуратнасці.\nМастацкую мур нельга пачынаць без падрыхтоўчай працы. Заключаецца яна ў падборы малюнка, дбайных разлікаў, складання схемы швоў, падбор колеру цэглы, вызначэнне спосабу мура. Паверхня сцяны, створанай абліцавальным цэглай, будзе рэльефнай, з выманнямі і выступамі.\nРазнавіднасці абліцавальнага цэглы і іх характарыстыкі\nДля вытворчасці любога абліцавальнага цэглы, у асноўным, выкарыстоўваецца еўрапейская тэхналогія прэсавання. Фарбавальнікамі для цэглы служаць розныя сумесі, у склад якіх уваходзяць розныя кампаненты, дзякуючы якім матэрыял набывае патрэбны адценне.\nВытворцы абліцавальнага цэглы, зусім нядаўна, прапанавалі паліваны керамічны цагліна і яго разнавіднасці.\nФормы абліцавальнага цэглы\nАбліцавальны цэгла па форме можа быць:\nГэта самыя распаўсюджаныя формы цэглы, але могуць быць і зусім іншыя. Самым распаўсюджаным з'яўляецца цэгла ў форме гарбузы або са скошанымі кутамі.\nВыбіраючы той ці іншы выгляд абліцавальнага цэглы, акрамя яго знешняга выгляду, варта звярнуць увагу на якасць яго паверхні, якое павінна быць бездакорным.\nУ будаўнічым краме можна набыць абліцавальны цэгла любога адцення. Найбольш папулярнымі з'яўляюцца колеру жоўты і чырвоны. Але ў кожнага пакупніка ёсць добрая магчымасць замовіць цэглу патрэбнага колеру.


Галоўная ➠ Карыснае ➠ Італьянскія мадэльеры Дольчэ і Габана могуць зачыніць бізнэс\nДызайнераў прызналі вінаватымі ва ўтойванні ад італьянскай казны каля 1 млрд.\nЕўра шляхам фальсіфікацыі падатковых дакументаў.\nЗнакамітыя італьянцы Даменіка Дольчэ і Стэфана Габана могуць зачыніць свой бізнэс.\nЯны будуць вымушаныя гэта зрабіць, калі абвінаваўчы прысуд, паводле якога яны мусяць сплаціць штраф у памеры 400 мільёнаў еўра за ўхіленне ад выплаты падаткаў, будзе пацверджаны. Пра гэта паведамляе РІА Навіны.\nСуд Мілана прысудзіў дызайнераў да года і васьмі месяцаў турмы кожнага за ўхіленне ад выплаты падаткаў на суму каля мільярда еўра. Акрамя таго, дызайнеры павінны выплаціць падатковым органам Італіі штраф у памеры 400 мільёнаў еўра.\nУ 2004 годзе ў Люксембургу былі створаны дзве кампаніі Долце Габана Лухембург сарл і гадоу сарл. Менавіта з гэтага моманту кіраўніцтва вядомага дома моды займалася маштабным скажэннем фінансавай справаздачнасці і фальсіфікацыяй падатковых дакументаў.


Лад і спакой – у сем’і\nГлавная/Происшествия/Лад і спакой – у сем’і\nДа 19 студзеня працягнуцца мерапрыемствы, накіраваныя на прафілактыку злачынстваў і правапарушэнняў у сем’ях.\nЯк паведаміў старшы інспектар аддзела аховы правапарадку і прафілактыкі РАУС Мікалай Ліхтар, праваахоўнікі нададуць больш увагі ранняму выяўленню сямейных скандалістаў, накіруюць работу на зніжэнне ўзроўню алкагалізацыі насельніцтва.\nКалі вам вядома аб супрацьпраўных фактах у сем’ях, вырабе і продажу самагону і іншай спіртаўтрымліваючай вадкасці, паведаміце ананімна ў РАУС па тэлефонах: 102, 2-27-42, 2-32-56, або ў УУС Брэсцкага аблвыканкама – 8-(0162)-45-62-15. Тэлефон бясплатнай агульнарэспубліканскай “гарачай лініі” для ахвяр дамашняга насілля – 8-801-100-8-801.\n"Хацець недастаткова трэба дзейнічаць"


Як трэба праводзіць Пасхальны Трыдуум і святкаваць Пасху? | Каталіцкі Веснік\nЯк трэба праводзіць Пасхальны Трыдуум і святкаваць Пасху?\nНа пытанне адказвае кс. Віктар Місевіч:\nКрыху дзіўна чуць ад чалавека, які ведае, што такое Пасхальны Трыдуум, пытанне, як святкаваць Пасху. Слова “Трыдуум” якраз і дае неабходную падказку. Гэтыя тры дні: Вялікі чацвер, Вялікую пятніцу, Вялікую суботу трэба правесці ў асаблівым малітоўным чуванні. Якраз у гэтыя дні Касцёл разважае ў літургіі пра пакуты, смерць і ўваскрасенне нашага Збавіцеля Езуса Хрыста. Схадзіце на гэтыя набажэнствы, прыступіце да споведзі, паяднаўшыся з Богам і бліжнім. Спытайце, можа патрэбная вашая дапамога ў касцёле? Штосьці памагчы прыбраць, зрабіць дэкарацыі, дапамагчы спевам ці чытаннем? Вялікдзень – гэта свята супольнасці. Менавіта таму ў Вялікую пятніцу ў касцёлах збіраюцца сродкі на дапамогу Касцёлу ў Святой Зямлі. Не варта таксама адкідваць і звычайныя хатнія справы. Прыгатаваць велікодныя стравы, пафарбаваць яйкі, асвяціць іх у касцёле – гэта таксама частка велікоднага святкавання. Можа хтосьці самотны побач з вамі? Запрасіце яго на Пасхальную Вігілію ў касцёл, схадзіце разам. Запрасіце таксама на велікоднае снеданне. Самая ж галоўная ідэя Пасхі – гэта тое, што Бог жыве. Ён хоча таксама жыць і ў вас. Дазвольце Яму гэта.\nПасха Пасхальны Трыдуум пытанне святкаванне\t2017-04-15


Каля рэзыдэнцыі Нэтаньягу прайшоў пікет супраць ізраільскай палітыкі ў дачыненьні да рэжыму Лукашэнкі\n04 сьнежань 2020, 21:39\nНа вуліцы Бальфур у Ерусаліме, дзе разьмяшчаецца рэзыдэнцыя ізраільскага прэм’ер-міністра Біньяміна Нэтаньягу ў чацьвер увечары адбыўся пікет пратэсту супраць легітымізацыі Ізраілем рэжыму Аляксандра Лукашэнкі.\nБольш за 50 удзельнікаў — выхадцаў зь Беларусі — сабраліся, каб выказаць сваё незадавальненьне пазыцыяй Ізраілю, у рамках якой амбасадар Ізраілю ў Беларусі ўручыў даверчыя лісты Аляксандру Лукашэнку, дэ-факта даўшы яму легітымацыю.\nБеларускія пратэсты працягваюцца ўжо 4 месяцы, але Ізраіль дагэтуль не асудзіў рэпрэсіі і гвалт у краіне, хоць ад рэжыму пацярпелі, як мінімум, 7 грамадзянаў Ізраілю, якія наведвалі Беларусь.\nДэманстранты заклікалі ўрад Ізраілю выступіць супраць гвалту ў цэнтры Эўропы. На плякатах, зь якімі яны прыйшлі на вуліцу Бальфур, было напісана: «Галакост здарыўся, калі ўвесь сьвет маўчаў! Маўчаньне — спрыяньне злачынствам!», «Нэтаньягу, чаму ты маўчыш?», «Чаму маўчаць іўрытамоўныя СМІ?» і іншыя.\nІзраільцянін, які перажыў катаваньні з боку сілавікоў у Менску, падаў заяву ў паліцыю Ізраілю\nТаксама былі плякаты са статыстыкай рэпрэсій у Беларусі і з інфармацыяй пра ўклад выхадцаў зь Беларусі у станаўленьне дзяржавы Ізраіль. У Беларусі нарадзіліся многія вядомыя дзеячы Ізраілю: бацька сучаснага іўрыту Эліэзер Бэн Егуда, прэзыдэнты Хаім Вэйцман, Залман Шазар, Шымон Пэрэс, прэм’ер-міністар Мэнахем Бэгін, а таксама дзед Нэтаньягу рабін Натан Мілейкоўскі.\nГучала музыка зь песьнямі ў выкананьні беларуска-ізраільскай акторкі Ганны Хітрык. Пратэстоўцы падрыхтавалі таксама «жорсткі пэрформанс» на тэму гвалту з боку беларускага АМАПу, аднак, яго паказ спыніла Ерусалімская паліцыя.\nМатэрыял даслала Ірына Гурэвіч, арганізатарка пікету і актывістка супольнасьці «Беларусы ў Ізраілі».


На мінулым тыдні старэйшы лейтэнант міліцыі Алег Батурын у лісьце ў "Народную Волю" выкрыў мэханізм правакацыяў з боку праваахоўных ворганаў пад час "Маршу Свабоды" 17 кастрычніка Сёньня ён быў звольнены з афіцыйнай фармулёўкаю "за прагулы". Магчыма Батурына прыцягнуць да крымінальнай адказнасьці за "паклёп на праваахоўныя органы".\nНапярэдадні прафэсійнага сьвята беларуская міліцыя атрымала ня вельмі прыемны падарунак у выглядзе выказваньняў старэйшага лейтэнанта Алег Батурына. Намесьнік міністра нутраных справаў Юры Радзюкевіч прызнаецца, што гэта выпадак – першы за ўсю гісторыю праваахоўных ворганаў Беларусі.\nСёньня скандал атрымаў свой працяг. Спадар Радзюкевіч паведаміў журналістам, што матэрыялы службовага расьледваньня па факце выказваньняў Алега Батурына, будзуць перададзены ў пракуратуру на праўную ацэнку. Намесьнік міністра не выключае, што супраць старэйшага лейтэнанта будзе ўзбуджана крымінальная справа.\nПа словах генэрала і ягоных падначаленных, Батурын, які служыў у апараце міністэрства й займаўся тэхнічным забесьпячэньнем, ня ўдзельнічаў у леташніх падзеях 17 кастрычніка. А нават калі й прысутнічаў на "Маршы Свабоды", дык на ўласную ініцыятыву, бо ў той дзень не працаваў. Акрамя гэтага Алег Батурын, у адпаведнасьці са сваёй пасадаю, ня мог прысутнічаць на нарадах, пра што згадваецца ў лісьце.\nУсе гэтыя факты, на думку кіраўніцтва Міністэрства нутраных справаў, сьведчаць пра ілжывасьць заяваў міліцянта. Непасрэдныя начальнікі Батурына ўпэўненыя, што паклёп зарганізаваны з мэтаю дыскрэдытацыі праваахоўных ворганаў.\n10 лютага ў лісьце, надрукаваным "Народнай Воляю", Алег Батурын заявіў, што бойка пад час "Маршу Свабоды" была зарганізаваная супрацоўнікамі праваахоўных ворганаў. Ён таксама апісаў некаторыя дэталі жыцьця міліцыянтаў.\nАдразу ж пасьля зьяўленьня публікацыі адбыўся напад на Міхала Батурына, старэйшага брата Алега. Невядомыя, якія прадставіліся супрацоўнікамі міліцыя, прымушалі яго заявіць, што Алег Батурын – псыхічна хворы. Пасьля адмовы, людзі ў цывільным зьбілі Міхала Батурына. Паратунак ад перасьледу браты Батурыны знайшлі за межамі Беларусі.\nВыглядае, што супрацоўнікі Міністэрства нутраных справаў ня вельмі ўстрывожаны скандалам. Службовых спагнаньняў пасьля заяваў лейтэнанта Батурына ніхто не атрымаў. Наўрад ці зьменяцца й мэтады падрыхтоўкі міліцыі да новых вулічных акцыяў. Тым больш, што вобраз праваахоўных ворганаў і адносіны з боку насельніцтва, як цьвердзяць самі міліцыянты, толькі паляпшаюцца.


Catholic.by - Духоўна-«спартыўны» ўікэнд Мітрапаліта Кандрусевіча\nДухоўна-«спартыўны» ўікэнд Мітрапаліта Кандрусевіча\n4 чэрвеня 2011 г. Мітрапаліт Мінска-Магілёўскі арцыбіскуп Тадэвуш Кандрусевіч асвяціў алтар Божай Міласэрнасці ў касцёле св. Юзафа ў Валожыне (Івянецкі дэканат). Падчас гаміліі, узгадваючы постаць апекуна Еўропы св. Баніфацыя, якога Касцёл праслаўляе ў гэты дзень, іерарх нагадаў пра Божую Міласэрнасць.\nІмя «Баніфацый» у перакладзе з лацінскай мовы азначае таго, хто чыніць дабро. Як адзначыў Мітрапаліт Кандрусевіч, самае вялікае дабро, якое чалавек атрымаў, — гэта бязмежная Божая Міласэрнасць, вяршыня якой праявілася на дрэве крыжа. Уцелаўлёны Бог — Езус Хрыстус — сваёю крыжовай смерцю і ўваскрасеннем збавіў чалавецтва. «На гэтую любоў нам трэба адказаць падобнай любоўю, якая павінна выявіцца ў любові да Бога і бліжняга», — падкрэсліў арцыпастыр.\nАлтар Божай Міласэрнасці, па словах Мітрапаліта, павінен нагадваць аб Міласэрным Езусе, у якім наша надзея. Іерарх заклікаў вернікаў «найперш звяртацца са сваімі праблемамі да Бога і ў Ім пакладаць надзею, часцей маліцца каля гэтага алтара, каб даверыцца Божай Міласэрнасці, якая заўсёды дапамагае».\nУ гэты ж дзень па запрашэнні Мітрапаліта Каўнаскага арцыбіскупа Сігітаса Тамкявічуса Мітрапаліт Кандрусевіч прыняў удзел у святой Імшы і асвячэнні помніка благаслаўлёнаму Яну Паўлу II. Помнік узнесены на тым самым месцы, дзе ў 1993 г. Вялікі Папа цэлебраваў літургію, на так званай «Сантацы», дзе рака Вілія (у Літве называецца Нерыс) упадае ў Нёман. Аўтар прыгожага помніка — польскі прафесар Чэдоў Дзвігай, і гэта яго другі помнік Яну Паўлу ІІ. Першы быў асвячоны два гады таму ў санктуарыі Маці Божай у Шылуве з нагоды 400-годдзя яе аб’яўленняў. У святой Імшы прыняў удзел таксама прэм’ер Літвы Андрус Кубілюс і былы Прэзідэнт Валдзіс Адамкус. Перад набажэнствам прагучалі словы гаміліі Яна Паўла II, прамоўленай падчас памятнай Імшы у 1993 г., калі Папа заклікаў грамадзян Літвы і памежных краін не баяцца будаваць будучыню на хрысціянскіх каштоўнасцях. У праграме святкавання быў і мюзікл «Караль» аб жыццёвым шляху Яна Паўла II.\nУ наступны дзень, 5 чэрвеня, Мітрапаліт Кандрусевіч узначаліў літургію ў парафіі Найсвяцейшай Панны Марыі Маці Касцёла ў Чавусах (Мсціслаўскі дэканат), падчас якой удзяліў сакрамэнт канфірмацыі вернікам гэтай парафіі і крычаўскай парафіі Беззаганнага Зачацця Найсвяцейшай Панны Марыі.\nУ гаміліі іерарх нагадаў аб перажываемым літургічным часе паміж Унебаўшэсцем Пана і Спасланнем Духа Святога. Як адзначыў арцыпастыр, Унебаўшэсце Хрыста, якое знамянуе сабой завяршэнне зямной дзейнасці Збаўцы, з’яўляецца святам надзеі для кожнага з нас, бо Езус увайшоў у неба, каб падрыхтаваць нам месца ў Нябесным Валадарстве. Езус таксама паабяцаў спаслаць Святога Духа, што і ўчыніў падчас Пяцідзесятніцы. «Менавіта падчас цэлебрацыі сакрамэнту канфірмацыі мы нанава перажываем Пяцідзесятніцу, бо Дух Святы сваімі дарамі ўмацоўвае людзей, як калісьці ўмацаваў апосталаў, — дадаў арцыбіскуп Кандрусевіч. — Гэтая моц патрэбна, каб выканаць апошні наказ Хрыста: ісці ў свет і абвяшчаць Евангелле. Гэтая моц таксама патрэбна, каб жыць паводле Божага закону, сведчыць жыццём Евангелле і супрацьстаяць выклікам часу».\nМітрапаліт заклікаў вернікаў не баяцца адкрыць свае сэрцы на дзеянне Святога Духа, каб «захаваць хрысціянскую годнасць і выканаць ускладзеныя на нас Божым Провідам заданні».\nЭўхарыстыя была ўзбагачана многімі адмысловымі каментарыямі, якія чыталі кандыдаты да канфірмацыі.\nПасля святой Імшы канфірмаваныя атрымалі Кампендыі Катэхізіса Каталіцкага Касцёла і малітоўнікі «Ойча наш».\nТаксама ў нядзелю Мітрапаліт Кандрусевіч сустрэўся са старшынёй Чавускага райвыканкама Анатолем Мацюліным. У ходзе сустрэчы былі абмеркаваны магчымасці супрацоўніцтва, асабліва ў галіне маральнага выхавання моладзі.\nМітрапаліт Кандрусевіч у Валожыне: святы Юзаф — прыклад спаўнення Божага плану\nПадарожжа па славутых мясцінах Валожыншчыны\nМітрапаліт Кандрусевіч прыняў удзел у парафіяльнай урачыстасці ў Валожыне\nФестываль праваслаўнай культуры адбудзецца ў Валожыне\nВаложын — парафія Св. Юзафа\nПерад распачаццем Адвэнту Мітрапаліт Кандрусевіч наведаў парафіі Магілёўскай вобласці


Стала вядома, колькі дзяцей сядуць за парты ў новым навучальным годзе - 31.08.2020, Sputnik Беларусь\nСтала вядома, колькі дзяцей сядуць за парты ў новым навучальным годзе\nПа рашэнні Міністэрства адукацыі, новы навучальны год школы пачнуць у ранейшым рэжыме, але на выпадак новай хвалі каронавіруса прапісаны план дзеянняў. 31.08.2020, Sputnik Беларусь\n11:19 31.08.2020 (абноўлена: 11:49 31.08.2020)\n© Sputnik / Александр Кожохин / Перайсці ў фотабанкВучні на ўроку малявання\nПа рашэнні Міністэрства адукацыі, новы навучальны год школы пачнуць у ранейшым рэжыме, але на выпадак новай хвалі каронавіруса прапісаны план дзеянняў.\nМІНСК, 31 жні - Sputnik. У новым навучальным годзе за парты сядуць 1 055 000 навучэнцаў, паведамілі ў прэс-службе Міністэрства адукацыі.\n29 жніўня 2020, 17:57\nГэта на 25 тысяч школьнікаў больш, чым у 2019/2020 навучальным годзе. У першы клас пойдуць 114 тысяч дзяцей па ўсёй краіне.\nУ міністэрстве таксама распавялі, што да 1 верасня запрацуюць тры новыя школы, якія знаходзяцца ў Віцебску, Мінску і пасёлку Копішча Мінскага раёна. Кожная разлічана на 1 020 вучняў.\nУрачыстыя лінейкі пройдуць па ўсёй краіне заўтра, 1 верасня. У Мінску на сустрэчу са школай запросяць толькі вучняў першых класаў у мэтах бяспекі з-за сітуацыі з каронавірусам. У астатніх гарадах кожная школа будзе сама вырашаць, для каго праводзіць лінейку. Такое права установам прадаставіла Міністэрства адукацыі.\nНавучальны год школы пачнуць у ранейшым рэжыме. Але на выпадак павелічэння захворвання каронавірусам распрацаваны план дзеянняў. Прадугледжаны такія меры, як замацаванне за кожным класам канкрэтнага навучальнага памяшкання, пераход па магчымасці на двухзменны рэжым працы ўстановы адукацыі, правядзенне бацькоўскіх сходаў анлайн і іншыя.


Пацёмкінская Гародня | Новости | Журналісты за гістарычную спадчыну. Ximik.Info\nГлядзіш на наш знішчаны чарапічны дах і пісаць ня хочацца. Як з краінай нашай робяць што хочуць, і мы бязрадныя. У маім дзённіку: у 10.20 скінулі дахоўку першую праз трубу ў дол з грукатам. Паглядзелі згары ў кодаб — як пайшло? Выдатна! Раструшчаная наша дахоўка. За восем хвілін чатыры разы скінулі…\nСяргей АСТРАВЕЦ, «Наша Ніва»\nГляджу у вакно: з вечара ўчорашняга абдзёрты перад вачыма дах, груд «бабровага хваста» цаглянага колеру, падрыхтаваны да заўтрашняй «працы». Вандалы калісці таксама не любілі горад, архітэктуру, прыгажосць. Учора кінуўся з фотаапаратам ранкам, каб зрабіць апошнія кадры нашай камяніцы, якая захавала рэшткі дахоўкі. Знаёмы архітэктар ідзе: я цябе разумею, кажа, мы — у Старым горадзе не выкарыстоўваць мэталачарапіцу ў ніякім разе! Але хіба нас паслухалі? Угрум-бурчэеў лепей ведае як будзе «прігожа». Увогуле, навучыліся яны вышыбаць дзяньгу і зашыбаць, усё перарабіць гатовыя, што зробіш. Вось такая размова.\nВыйшаў пры канцы дня «зрабіць рэкагнасцыроўку», горад ператвораны ў будоўлю. «Уся краіна ў рыштаваннях!» — як зедліва апавядаў пра стыль савецкіх газэт калісьці мой выкладчык. «Дружбу народаў» нашага «роднага кутка» сёлета спалучаць з 880-годдзем Ленінскага раёну. Падвойнае свята! Засталося дваццаць дзён хіба. Нарэшце ўлады схапіліся за дахі грунтоўна, але грунтоўна на свой капыл. Усе хрушчовачкі даўно прыгажэюць жалезнай «дахоўкай», зараз пад іх пачалі спехам падганяць гістарычныя камяніцы, якія заставаліся пад шыфэрам.\nДык вось, гэта мне той архітэктар сказаў, што ператварае начальства нашую любую каралеўскую Горадню ў пацёмкінскую вёску. Архітэктары, яны таксама перажываюць, бачачы шчыраванне ваяўнічых дылетантаў. У палацы пачатку ХІХ стагоддзя ўставілі раней плfстыкавыя вокны белыя. Ганьба! Так, ганьба, але сёння ў суседнім такія ж самыя ўстаўляюць. Кажуць, сам угрум-бурчэеў дбае. За рог ідзеш, там у старых камяніцах на стылізаваныя драўляныя мяняюць савецкія вокны. І гэта — побач! На гэнай гарадзкой вайне архітэктарам усё ж ўдаецца часам атрымаць лакальныя перамогі, ажыццявіць партызанскую дывэрсыю супраць генэральнай лініі.\nВедаю: у маіх ранейшых нататніках можна знайсці любоўнае параўнанне чарапічнага даху з добрай старой жывёлінай, з драконам, што ахоўвае нас і наш горад ад канчатковага зьнішчэньня. Ён выцягнуўся на сонцы, нібы вялізны кот, грэючы на сонцы кэрамічную луску. Я бачу цяпер: яны аддзіраюць ад даху зухава нашую дахоўку, нібы рыбіну каштоўную чырвоную з Нёману рыхтуючы да патэльні. Нібы з рыцара гербавага здзіраючы лускаватыя латы… І хочацца роспачна выгукнуць: дзе вы, нашыя героі, дзе ты, князь Вялікі Вітаўт, дзе Давыд Гарадзенскі кашталян, дзе жалезны кароль Стэфан Баторы?! Угрум-бурчэевы вядуць рэй, наводзяць прыгажосць.\nПрачытана: 1288 // Каментараў: 1


У Польшчы ўдакладняць закон пра гандль у нядзелі? | БЕЛАРУСКАЕ РАДЫЁ РАЦЫЯ\nУ Польшчы ўдакладняць закон пра гандль у нядзелі?\nМіністр Эльжбета Рафальска кажа, што трэба ўдакладніць закон пра забарону гандлю ў нядзелі.\nМіністр сям’і, працы і сацыяльнай палітыкі наведала Беласток, дзе прадставіла ў лічбах сацыяльныя ўрадавыя праграмы: 500+, карту вылікай сям’і, праграмы для пажылых ды інш.\nЭльжбета Рафальска пракаментавала пытанне забароны гандлю ў нядзелі. Прафсаюз „Салідарнасць” прапануе больш дакладна прапісаць усё ў законе. Міністр пра падрабязнасці пакуль не кажа, але пагаджаецца, што змены патрэбныя:\n– Ёсць пытанні, якія патрабуюць неадкладнай навелізацыі, сярод іх надужыванне статусам аддзелаў пошты, каб пазбегнуць абмежавання ганлю ў нядзелю. Гэта пачынае пашырацца. Таму трэба гэты закон удакладніць, бо ёсць такая патрэба, і мы не хочам гэтага адкладаць.\nМіністр кажа, што падрабязна пазнаёміцца з прапановамі „Салідарнасці” ў бліжэйшыя дні. Некаторыя з іх патрабуюць абмеркавання. Прафсаюз, сярод іншага, прапануе ўвесці забарону на працу ў гандлёвых пунктах з 22 гадзіны ў суботу да 5 гадзіны раніцы ў панядзелак.


XIV Беларускі міжнародны медыяфорум ў Брэсце — Воложин. Працоўная слава. Новости Воложина и Воложинского района\n24.05.2019 21.08.2019 admin436Комментарии on XIV Беларускі міжнародны медыяфорум ў Брэсце\n«Многія спікеры з’яўляюцца журналістамі-практыкамі, займаюцца навучаннем журналістаў у сваіх краінах. Лічу, што такія сустрэчы дапамогуць набыць прафесійны вопыт, дадуць магчымасць гаварыць на той жа мове, што і медыйная прастора ва ўсім свеце. Вядома, шмат будзе размоў пра электронныя рэсурсы, сацыяльныя сеткі, тэлеграм-каналы. Важна развіваць медыяасяроддзе, каб яно было змястоўным, разважліва, па-добраму, справядліва ўплывала на грамадства і генерыравала праўдзівую інфармацыю. Таму што вельмі востра паўстае пытанне даверу да журналістаў і да тых, хто выкладае інфармацыю», — падкрэсліў міністр інфармацыі Беларусі Аляксандр Карлюкевіч.\nЛетняя школа журналістыкі адкрылася ў сценах Брэсцкага дзяржаўнага ўніверсітэта імя А.С.Пушкіна. Яе ўдзельнікамі сталі студэнты, маладыя журналісты і іх больш вопытныя калегі з усіх рэгіёнаў Беларусі. У час майстар-класаў ім будзе прадстаўлена магчымасць паразмаўляць з медыяэкспертамі. Адзін з іх — галоўны рэдактар тэлеканала «Расія 24» УДТРК Яўген Бякасаў.\n«Мы стаім на парозе якасных змяненняў у журналістыцы. На гэтыя выклікі трэба будзе адказваць менавіта маладым людзям: як рэагаваць на фэйкі, напрацоўваць кодэксы для журналістыкі, як сябе паводзіць у сацсетках. Трэба разумець, што мяняецца тэхналагічная абалонка СМІ. З тэлебачання ўсе пераходзяць у інтэрнэт, дзе з’яўляюцца розныя сэрвісы не толькі па тыпу сацсетак, але і стрымінгавыя», — сказаў галоўны рэдактар «Расіі 24».\nПаводле яго слоў, выхад Беларускага міжнароднага медыяфоруму за межы сталіцы дае магчымасць міжнароднай супольнасці журналістаў убачыць больш поўную карціну пра Беларусь. «Вельмі важна ўбачыць новыя гарады. У Брэсце для нас арганізавана вялікая экскурсійная праграма, мерапрыемствы для азнаямлення з гісторыяй горада, старонкамі яго жыцця ў час Другой сусветнай вайны. Думаю, што пасля заканчэння форуму ўдзельнікі пакінуць для сябе ўяўленне пра Беларусь значна больш дэталёвае. Гэта самае важнае, каб замежныя СМІ разумелі, што такое сучасная Беларусь і якая яна за межамі Мінска», — дадаў ён.\nАрганізатарамі XIV Беларускага міжнароднага медыяфоруму, які 23-24 мая праходзіць у Брэсце, выступаюць Міністэрства інфармацыі, Пастаянны камітэт Саюзнай дзяржавы пры падтрымцы Брэсцкага абласнога выканаўчага камітэта, Міждзяржаўнага фонду па гуманітарным супрацоўніцтве дзяржаў — удзельніц СНД, МЗС Беларусі, Выканаўчага камітэта СНД, Беларускага саюза журналістаў.


У Віцебску ідзе суд за палітычныя перформансы - БЕЛАРУСКАЕ РАДЫЁ РАЦЫЯ\nУ Віцебску ідзе суд за палітычныя перформансы\nУ Віцебскім абласным судзе разбіраюць справу чатырох віцяблян, якія, паводле следства, «выражалі свае палітычныя меркаванні з асаблівым цынізмам». Ірыну Пярцову, Кацярыну Макарэвіч, Юлію Лабунову і Арцёма Латышава вінавацяць паводле двух артыкулаў Крымінальнага кодэксу: паводле часткі 2 артыкула 339 (злоснае хуліганства) і артыкула 341 (псаванне маёмасці ў іншых грамадскіх месцах). Следчы камітэт мяркуе, што выявіў экстрэмісцкую групоўку, якая дзейнічала ў закрытых тэлеграм-каналах, дзе распаўсюдзіла відэаролікі са здымкамі сваіх перформансаў. Прыкладам, удзельнікі на могілках інсцэніравалі «памінкі» па Аляксандру Лукашэнку і разбілі бейсбольнай бітай кінескоп тэлевізара з наклееным фотаздымкам журналіста Грыгорыя Азаронка, спалілі некалькі друкаваных дзяржаўных газет, і «дэманстравалі плакаты з назвамі дэструктыўных інтэрнэт-рэсурсаў, а таксама БЧБ-сімволіку», як паведамляе Следчы Камітэт.\nНа думку віцебскай праваабаронцы Ірыны Траццяковай, падсудныя былі вымушаны выкарыстоўваць менавіта такія метады звароту да грамадскасці, бо іншых і Беларусі практычна няма:\n– Не, ніякіх магчымасцяў для выражэння сваіх меркаванняў у іх не было! У Беларусі «не да законаў», свабоды слова няма, незалежнай прэсы няма. Застаецца хіба такім вось партызанскім спосабам зняць відэаролік недзе на могілках… Такое было дзеянне, такі перформанс. Яны добра разбіраюцца ва ўсім, што цяпер адбываецца, і годна трымаюцца зараз у судзе.\nАдну з падсудных, Кацярыну Макарэвіч, вінавацяць яшчэ і за ўдзел у мірным шэсці 6 верасня 2020 году – паводле артыкула 342 (актыўны ўдзел у групавых дзеяннях, якія груба парушаюць грамадскі парадак). Следчыя пазналі яе на фотаздымках, зробленых падчас маршу пратэсту супраць вынікаў мінулых прэзідэнцкіх выбараў. Падсудным пагражае да 6-ці гадоў зняволення, іх і зараз утрымліваюць пад вартай пасля затрымання 7 месяцаў таму, і праваабарончая супольнасць ужо абвясціла іх палітзняволенымі.